Diari Oficial de la Generalitat Valenciana


Sumari del DOGV 7453, del 29-01-2015 (2015/657)

RESOLUCIÓ de 26 de gener de 2015, de la Subdirecció General de Relacions Laborals de la Direcció General de Treball, per la qual es disposa el registre i publicació del text del VI Conveni Col·lectiu del Personal de l'Empresa TRAGSA, adscrit al Servici de Brigades d'Emergència (Codi 27354787025826).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7453

Data del DOGV
:   29-01-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/657


Data del document
:   26-01-2015

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Correcció d'errades

 Descriptors 

:   * Conselleria d'Economia, Indústria, Turisme i Ocupació
    * conveni col·lectiu

RESOLUCIÓ de 26 de gener de 2015, de la Subdirecció General de Relacions Laborals de la Direcció General de Treball, per la qual es disposa el registre i publicació del text del VI Conveni Col·lectiu del Personal de l'Empresa TRAGSA, adscrit al Servici de Brigades d'Emergència (Codi 04861526869854). [2015/657]  
Vist el text del VI Conveni Col·lectiu del Personal de l'Empresa TRAGSA, adscrit al Servici de Brigades d'Emergència, subscrit, d'una part, per representants de l'empresa, i de l'altra, pels sindicats UGT-MCA i CGT-PV, i de conformitat amb el que disposa l'article 90, apartats 2 i 3 del Reial Decret Legislatiu 1/1995, de 24 de març, text refós de la Llei de l'Estatut dels Treballadors, l'article 2 del Reial Decret 713/2010, de 28 de maig, sobre registre i depòsit de convenis i acords col·lectius de treball, i l'article 3 de l'Orde 37/2010, de 24 de setembre, per la qual es crea el Registre de la Comunitat Valenciana de Convenis i Acords Col·lectius de Treball, esta Subdirecció General de Relacions Laborals, d'acord amb les competències transferides segons el Reial Decret 4105/82, de 29 de desembre, resolc:  
  
  
Primer  
Ordenar que siga inscrit en el Registre de la Comunitat Valenciana de Convenis i Acords Col·lectius de Treball, amb notificació a la Comissió Negociadora i depòsit del text del conveni.  
  
Segon  
Disposar-ne la publicació en el Diari Oficial de la Comunitat Valenciana.  
  
València, 26 de gener de 2015.- El subdirector general de Relacions Laborals: Reyes Maximiliano Coronado Coronado.  
  
  
  
VI CONVENI COL·LECTIU  
BRIGADES D'EMERGÈNCIA  
  
ÍNDEX  
Preàmbul  
Article 1. Àmbit funcional  
Article 2. Àmbit personal  
Article 3. Àmbit territorial  
Article 4. Àmbit temporal  
Article 5. Vinculació a la totalitat  
Article 6. Organització del servici  
Article 7. Període de prova  
Article 8. Incapacitat temporal  
Article 9. Vacacions  
Article 10. Excedències  
Article 11. Assegurança d'accidents  
Article 12. Assistència jurídica  
Article 13. Indemnització per mort  
Article 14. Formació professional  
Article 15. Prevenció de riscos i salut laboral  
Article 16. Permisos i llicències  
Article 17. Comissió de Seguiment del Conveni  
Article 18. Representació dels treballadors  
Article 19. Adhesió a l'Acord sobre Solució Extrajudicial de Conflictes Laborals  
Article 20. Faltes i sancions  
Article 21. Increments salarials  
Article 22. Brigades d'emergència i brigades de reforç  
Article 23. Estabilitat en l'ocupació  
Article 24. Crida  
Article 25. Modificacions del servici  
Article 26. Cobertura de vacants  
Article 27. Vigilància de la salut i aptitud per al treball  
Article 28. Incorporació al treball  
Article 29. Cobertura provisional de les situacions d'incapacitat temporal  
Article 30. Jornada laboral  
Article 31. Hores extraordinàries  
Article 32. Canvis de torn  
Article 33. Permutes  
Article 34. Calendari laboral  
Article 35. Règim retributiu  
Article 36. Complement professional del servici  
Article 37. Complement de localització  
Article 38. Complement de major dedicació  
Article 39. Complement per antiguitat  
Article 40. Complement destinació corretorns  
Article 41. Pagues extraordinàries  
Article 42. Plusos de transport i menjar  
Article 43. Garanties del personal que conduïx al servici de l'empresa  
Article 44. Permanència en actuacions d'emergència  
Article 45. Jubilació  
Article 46. Indemnitzacions  
DISPOSICIONS TRANSITÒRIES  
DISPOSICIONS FINALS  
Annex 1. Faltes i sancions  
Annex 2. Proves d'aptitud física  
Annex 3. Règim retributiu  
Annex 4. Equip de protecció individual  
Annex 5. Justificació permisos i llicències  
Annex 6. Grups professionals  
Annex 7. Mèrits  
Annex 8. Sol·licituds per a participar en concursos de trasllats, anul·lar destinacions i sol·licitud de vacants  
Annex 9. Barems per al desenrotllament de la promoció interna  
Annex 10. Notificació de canvi de torn  
  
  
PREÀMBUL  
  
Les parts firmants del present Conveni Col·lectiu es reconeixen mútuament la legitimació suficient per a negociar el seu contingut.  
  
  
Article 1. Àmbit funcional  
El present Conveni Col·lectiu serà de compliment obligatori en les activitats vinculades al personal adscrit al Servici de Brigades d'Emergència dependent de la Direcció General de Prevenció, Extinció d'Incendis i Emergències de la Conselleria de Governació i Justícia de la Generalitat i en les actuacions que, amb motiu de catàstrofes o emergències de qualsevol tipus, TRAGSA haja de realitzar en la dita Comunitat i especialment en el seu medi rural, amb la salvaguarda arreplegada en la disposició transitòria primera.  
  
Article 2. Àmbit personal  
El contingut del present Conveni serà aplicable als treballadors de TRAGSA que, davall relació juridicolaboral, realitzen les activitats assenyalades en l'article anterior.  
  
Article 3. Àmbit territorial  
El present Conveni és d'exclusiva aplicació a l'àmbit territorial de la Comunitat Valenciana.  
  
Article 4. Àmbit temporal  
El present Conveni tindrà una vigència de set anys, des de l'1 de gener de 2012 fins al 31 de desembre de 2018, excepte en aquelles matèries per a les quals es definisca expressament un termini de vigència distint.  
La seua denúncia es produirà automàticament el 31 de desembre de 2018. No obstant això, quedarà prorrogat com a dret positiu durant un any, sense perjuí de les possibles pròrrogues de la seua ultraactivitat, si és el cas, en virtut de la normativa vigent en el moment de produir-se la seua denúncia.  
  
Article 5. Vinculació a la totalitat  
En el cas que l'autoritat o òrgan competent en la matèria declaren nul·la alguna de les parts contingudes en el present Conveni haurà de ser reconsiderat només el seu contingut, bé parcialment o en la seua totalitat, per la Comissió Negociadora.  
En estos supòsits, les parts signatàries del Conveni es comprometen a reunir-se, dins dels deu dies següents al de la fermesa de la resolució corresponent, a fi d'estudiar el problema plantejat. Si no s'arriba a un acord en el termini de trenta dies des de la primera reunió, ambdós parts es comprometen a fixar un calendari per a tornar-lo a negociar.  
  
  
Article 6. Organització del servici  
L'organització del servici és competència exclusiva de l'organisme que se cita a continuació, tot això sense detriment del que establixen les disposicions legals vigents en matèria laboral i en el present Conveni Col·lectiu:  
- Servici de Brigades d'Emergència:  
- Direcció General de Prevenció, Extinció d'incendis i Emergències de la Conselleria de Governació i Justícia de la Generalitat.  
  
Article 7. Període de prova  
S'establix un període de prova per a aquells treballadors que siguen contractats per primera vegada, durant el qual tindran els drets i obligacions corresponents al seu lloc de treball, excepte els derivats de la resolució del contracte que podrà produir-se a instàncies de qualsevol de les dos parts sense dret a cap indemnització.  
La duració del període de prova serà:  
- Personal no titulat 40 dies naturals  
- Personal titulat o assimilat90 dies naturals  
  
Article 8. Incapacitat temporal  
Tot el personal afectat pel present Conveni, en els supòsits d'incapacitat temporal derivada d'accident de treball o malaltia professional, percebrà un complement per part de l'empresa que garantisca el 100 % de les seues retribucions, incloent-hi els plusos de menjar i transport, des de l'endemà de la baixa mèdica.  
La mateixa garantia s'establirà en el cas que la dita incapacitat es produïsca per malaltia comuna o accident no laboral i siga necessària l'hospitalització en planta del treballador.  
En el cas que la incapacitat temporal amb baixa es produïsca per malaltia comuna o accident no laboral, i no siga necessària l'hospitalització en planta del treballador, tindrà dret a percebre:  
1. Durant els tres primers dies d'incapacitat temporal de cada any, el cent per cent de les seues retribucions.  
2. Un complement que cobrisca el 75 % de les seues retribucions a partir del quart dia, incloent en les dites retribucions el plus de menjar i el plus de transport.  
3. Un complement que cobrisca el 100 % de les seues retribucions a partir del dia 180, incloent en les dites retribucions el plus de menjar i el plus de transport.  
En estes situacions les pagues extraordinàries es percebran íntegres en el moment del seu abonament.  
  
Article 9. Vacacions  
Tot el personal gaudirà d'un període de vacacions de 39 dies naturals durant tota la vigència del conveni o de la part proporcional que corresponga al temps treballat.  
Amb tres mesos d'antelació, l'empresa sol·licitarà al conjunt de treballadors que formen part de cada unitat la proposta de calendari per a gaudi de vacacions. Per a això prèviament l'empresa indicarà els períodes en què està previst que cada unitat desenrotlle jornada nocturna, a fi que els treballadors puguen compatibilitzar els dits períodes amb les dates d'inici i finalització de les seues vacacions.  
Cada treballador coneixerà amb dos mesos d'antelació el període per al seu gaudi.  
El conjunt de treballadors d'una unitat farà entrega a la direcció d'actuació de la proposta de vacacions, la qual procedirà a la seua revisió i vist i plau sempre que en l'esmentada proposta es complisquen, per al conjunt de treballadors, les condicions relatives a períodes de duració de vacacions establits, períodes de descans setmanal estipulats i la continuïtat dels períodes de vacacions, de manera que no hi haja cap interval de temps en què algun membre de la unitat no gaudisca de vacacions. Excepte acceptació voluntària per part del treballador, l'inici del període de vacacions no coincidirà amb un període de torn nocturn de la seua brigada.  
El treballador tindrà dret a canviar el seu torn de vacacions anual amb un altre company del mateix torn de treball i de la seua mateixa unitat, sempre que ho comunique a la direcció d'actuació amb 30 dies d'antelació al gaudi del primer dels períodes el canvi del qual se sol·licita i sempre que estos siguen de la mateixa duració.  
Quan el període de vacacions fixat en el calendari de vacacions de l'empresa a què es referix el paràgraf anterior, coincidisca en el temps amb una incapacitat temporal derivada d'embaràs, part o la lactància natural o amb el període de suspensió del contracte de treball, previst en l'article 48.4 i 48 bis de l'Estatut dels Treballadors, es tindrà dret a gaudir les vacacions en data diferent de la de la incapacitat temporal o a la del gaudi del permís que, per aplicació de l'esmentat precepte, li corresponga, al finalitzar el període de suspensió, encara que haja acabat l'any natural a què corresponga.  
En el cas que el període de vacacions coincidisca amb una incapacitat temporal per contingències diferents de les assenyalades en el paràgraf anterior que impossibilite el treballador gaudir-les, totalment o parcialment, durant l'any natural a què corresponen, el treballador podrà fer-ho una vegada finalitze la seua incapacitat i sempre que no hagen transcorregut més de díhuit mesos del final de l'any en què s'hagen originat.  
Quan un treballador es trobe en situació d'incapacitat temporal abans d'iniciar el període de vacacions assignat, este podrà optar entre gaudir el temps que ha romàs en IT dins de vacacions en un altre període que acorde amb l'empresa.  
Dos treballadors d'una Brigada d'Emergència podran gaudir d'un període vacacional durant els mesos de juny, juliol, agost, setembre i octubre, garantint la contractació continuada dels substituts de vacacions.   
  
Article 10. Excedències  
Les excedències podran ser forçoses, voluntàries, per motius familiars o excedències especials.  
1. Excedència forçosa  
Donarà dret a la conservació del lloc de treball, a ser convocats als cursos de formació i al còmput de l'antiguitat durant la seua vigència. Es concedirà per la designació o elecció per a un càrrec públic que impossibilite l'assistència al treball. El reingrés haurà de ser sol·licitat dins del mes següent al cessament en el càrrec públic.  
Així mateix podran sol·licitar el seu pas a la situació d'excedència forçosa els treballadors que ostenten càrrecs electius a nivell comarcal, provincial, autonòmic o estatal en les organitzacions sindicals més representatives. Mentres dure l'exercici del seu càrrec tindran dret a la reserva del seu lloc de treball, a ser convocats a cursos de formació i al còmput de l'antiguitat, havent de reincorporar-se al dit lloc dins del mes següent a la data del cessament.  
Els treballadors en situació d'excedència forçosa seran inclosos en els censos que s'elaboren amb motiu d'eleccions a representants dels treballadors.  
2. Excedència voluntària  
El treballador amb almenys una antiguitat de 12 mesos en el servici, tindrà dret que se li reconega la possibilitat de situar-se en excedència voluntària per un termini no menor a quatre mesos i no major a cinc anys. Este dret només podrà ser exercitat una altra vegada pel mateix treballador si han transcorregut quatre anys des del final de l'anterior excedència.  
El treballador podrà prorrogar per períodes mínims de dotze mesos la seua excedència voluntària fins a un màxim de 5 anys, prèvia notificació a l'empresa amb un mes d'antelació a la finalització del dit període d'excedència.  
El treballador que decidisca reincorporar-se haurà de sol·licitar-ho per escrit a la direcció d'actuació amb 30 dies d'antelació a la data de finalització de l'excedència, i no podrà participar en els processos de cobertura de vacants fins a haver finalitzat completament el període d'excedència.  
Quan es produïsca una vacant de característiques semblants al lloc deixat se li oferirà a l'esmentat treballador i, en cas de no acceptar-la, causarà baixa definitiva en l'empresa.  
3. Excedència voluntària amb reserva de lloc.  
Els treballadors podran gaudir d'una excedència voluntària amb reserva de lloc de treball amb les següents característiques:  
a. Per als treballadors amb contracte indefinit a temps complet la duració d'esta excedència serà obligatòriament d'una campanya (des de l'1 de gener fins al 31 de desembre).  
b. Per als treballadors amb contracte indefinit a temps parcial (fixos discontinus) la duració d'esta excedència serà obligatòriament d'una campanya (el període ordinari de contractació de la unitat en què estiguen assignats).  
En ambdós casos, la sol·licitud haurà de cursar-se per escrit amb 2 mesos d'antelació a l'inici de la campanya durant la qual es pretén gaudir l'excedència. El reingrés haurà de ser sol·licitat per escrit amb un mes d'antelació a la finalització del període d'excedència.  
Este tipus d'excedència no podrà ser sol·licitat pel mateix treballador fins que no hagen transcorregut quatre campanyes des del final de l'anterior excedència.  
La cobertura de les places provisionals que es generen com a conseqüència d'este tipus d'excedència es realitzarà per mitjà de corretorns o amb els integrants del llistat de personal, en funció de les necessitats del servici.  
4. Excedència per motius familiars  
A) Els treballadors tindran dret a un període d'excedència de duració no superior a tres anys per l'atenció de cada fill, tant quan ho siga per naturalesa, com per adopció, o en els supòsits d'acolliment, tant permanent com preadoptiu, encara que estos siguen provisionals, a comptar de la data de naixement o, si és el cas, des de la de la resolució judicial o administrativa. Este tipus d'excedència comporta la reserva del lloc de treball.  
El període en què el treballador romanga en situació d'excedència, d'acord amb el que establix este apartat, serà computable als efectes d'antiguitat i el treballador tindrà dret a l'assistència a cursos de formació professional, a la participació en els quals haurà de ser convocat per l'empresa, especialment en ocasió de la seua reincorporació.  
B) També tindran dret a un període d'excedència, de duració no superior a dos anys i en les mateixes condicions que les detallades en el paràgraf anterior, els treballadors per a atendre un familiar fins al segon grau de consanguinitat o afinitat, que per raons d'edat, accident, malaltia o discapacitat no puga valdre's per si mateix i no exercisca activitat retribuïda.  
L'excedència prevista en els dos apartats anteriors, el període de duració de la qual podrà gaudir-se de manera fraccionada, constituïx un dret individual dels treballadors, hòmens o dones. No obstant això, si dos o més treballadors de la mateixa empresa generen este dret pel mateix subjecte causant, l'empresari podrà limitar el seu exercici simultani per raons justificades de funcionament de l'empresa.  
  
Quan un nou subjecte causant donara dret a un nou període d'excedència, el seu inici donarà fi a la que, si és el cas, es gaudia.  
  
5. Excedències especials  
A) Quan a conseqüència de les modificacions del servici previstes en l'article 25 del present Conveni, no siga possible assignar al treballador el seu lloc de treball durant una determinada campanya, este passarà a la situació d'excedència especial amb dret preferent al seu reingrés en la primera vacant de la mateixa categoria que es produïsca, segons la fase que corresponga de l'article 26, Cobertura de vacants.  
B) Quan a conseqüència de no haver superat les proves d'aptitud física i/o reconeixements mèdics previstos en l'article 27 del present Conveni, no siga possible que el treballador s'incorpore al seu lloc de treball durant una determinada campanya, este passarà a la situació d'excedència especial i mantindrà el dret a la crida en la següent campanya als efectes de constatar novament l'aptitud requerida per a exercir el seu lloc de treball.  
Si no s'acredita esta aptitud, finalitzarà la situació d'excedència especial i causarà baixa en el servici amb la indemnització prevista en el mencionat article.  
C) Quan el treballador s'incorpore a llocs de treball en organismes de la Generalitat Valenciana o consorcis provincials de bombers d'esta, relacionats amb el Servici Essencial de Brigades d'Emergència. La duració d'esta excedència serà pel temps que subsistisca la situació que l'ha originat, sense que puga superar el màxim de dos campanyes; el treballador haurà de reincorporar-se al servici dins del mes següent al de la seua finalització. Durant este temps, el treballador tindrà dret a la reserva del lloc de treball consignat en la RP corresponent, i no li serà computat als efectes d'antiguitat. Este dret només podrà ser exercitat una altra vegada pel mateix treballador si han transcorregut quatre anys des del final de l'anterior excedència.  
  
  
Article 11. Assegurança d'accidents  
1. Com a millora de les prestacions de la Seguretat Social s'establix una assegurança que cobrisca els riscos de mort o incapacitat quan es derive d'accident.  
2. Esta assegurança consistirà en l'abonament, durant els anys de vigència del conveni, de 46.686,10 euros per al cas de mort i de 93.372,16 euros per al cas d'incapacitat permanent total, incapacitat permanent absoluta i gran invalidesa. (Actualitzacions conforme al Conveni Col·lectiu de TRAGSA).  
En els casos d'incapacitat permanent parcial, per a la seua graduació i la quantitat que a ella correspon, s'ajustarà al que establix la pòlissa que l'empresa té subscrita amb la corresponent entitat asseguradora, de la qual tindrà coneixement la Comissió de Seguiment.  
  
3. Tindran dret a esta assegurança els treballadors inclosos en l'àmbit personal d'este Conveni que presten servicis en l'empresa en el moment de produir-se el fet causant.  
Esta assegurança atorga cobertura per a accidents durant les 24 hores del dia, i afecta els accidents laborals i no laborals que produïsquen les situacions definides anteriorment.  
  
Article 12. Assistència jurídica  
L'empresa garantirà l'assistència jurídica, la representació processal, les costes de l'enjudiciament i l'avanç de les fiances que necessiten els treballadors quan, per l'exercici de les seues funcions i en compliment de les ordes dels seus caps, es vegen immersos en reclamacions judicials formulades per tercers perjudicats, sense perjuí de l'exigibilitat de la seua devolució a l'hora de l'existència de sentència ferma condemnatòria el treballador per comissió de delicte dolós.  
  
No es prestarà l'esmentada assistència jurídica quan es tracte de qüestions o conflictes suscitats entre el treballador i l'empresa o l'administració pública titular del servici.  
Igualment, l'empresa haurà de tindre subscrita una pòlissa que cobrisca la responsabilitat civil enfront de tercers en què poguera incórrer-se pel desenrotllament de la seua activitat professional.  
Així mateix l'empresa garantirà, als treballadors que circulen amb vehicles del servici, la defensa jurídica per reclamació de danys personals, en cas d'accident de trànsit.  
  
Article 13. Indemnització per mort  
1. L'empresa abonarà al cònjuge o parella de fet legalment reconeguda del treballador que morira per causa diferent d'accident, les quantitats següents:   
  
Viuda o viudo 4.008,64 euros  
Per cada ascendent o fill a càrrec seu 668,11 euros  
  
  
Per a la resta d'anys de vigència del present conveni els imports seran actualitzats conforme els imports que establisca el Conveni Col·lectiu de TRAGSA.  
2. En cas de defunció per qualsevol causa, s'abonarà al mateix beneficiari l'import d'una paga extraordinària.  
  
Article 14. Formació professional  
De conformitat amb el que preveu l'Estatut dels Treballadors i a fi de facilitar la seua capacitació i promoció professional, l'empresa, amb la participació dels organismes oficials i dels representants dels treballadors, elaborarà un Pla de Formació anual d'acord amb les necessitats actuals i futures que demane el servici, contribuint amb això a l'estabilitat en l'ocupació.  
La formació s'orientarà entorn dels principis següents:  
- Definició del perfil de cada lloc de treball.  
- Determinació del nivell de competència professional de cada treballador.  
- Nivell d'adequació de cada treballador al perfil del seu lloc de treball.  
- Formació específica a rebre per cada treballador.  
El desenrotllament dels anteriors principis es realitzarà per la Comissió de Seguiment del present Conveni en els termes que determinen les seues normes d'actuació.  
En el supòsit que l'empresa no desenrotlle un Pla de Formació propi o no es puga acordar un pla de formació conjunt amb les organitzacions sindicals, els treballadors afectats que així ho desitgen podran assistir, durant un màxim d'una jornada o la part proporcional que corresponga al seu període de contractació, als cursos de formació que a este efecte desenrotllen les mencionades organitzacions. Per a això hauran de notificar i acreditar la seua assistència a l'empresa i l'objecte de la formació haurà d'estar relacionat amb les funcions i comeses que desenrotllen en els seus llocs de treball.  
La dita jornada o la seua part proporcional es computarà com a temps de treball efectiu.  
  
Article 15. Prevenció de Riscos i Salut Laboral  
L'empresa s'obliga a complir i fer complir les normes vigents en matèria de seguretat i salut en el treball, d'acord amb el que establix la Llei 31/1995, de 8 de novembre, de Prevenció de Riscos Laborals, la Llei 54/2003, de 12 de desembre, de reforma del marc normatiu de la prevenció de riscos laborals i les disposicions que despleguen ambdós.  
  
Amb este propòsit, el Servici de Prevenció de Riscos Laborals de l'empresa, amb la col·laboració de la Comissió de Seguiment, elaborarà un programa d'activitats preventives tendents a garantir l'adequada protecció de la seguretat i la salut dels treballadors.  
Este programa haurà de preveure les distintes actuacions referents a:  
  
- Determinació i avaluació dels factors de risc que puguen afectar la seguretat i la salut dels treballadors.  
- Assenyalament de les prioritats en l'adopció de mesures preventives adequades i la vigilància de la seua eficàcia.  
- Informació i formació dels treballadors.  
- Prestació de primers auxilis i plans d'emergència.  
- Vigilància de la salut dels treballadors en relació amb els riscos derivats del treball.  
Tots els treballadors estaran dotats dels equips de protecció individual adequats a les activitats i tasques a realitzar, d'acord amb el que establix respecte d'això l'annex núm. 4.  
  
Article 16. Permisos i llicències  
Els treballadors, amb la justificació prèvia adequada segons s'establix en l'annex núm. 5, tindran dret a sol·licitar llicències retribuïdes per les causes i temps següents:  
a) Dihuit dies naturals en cas de matrimoni, el seu gaudi es podrà avançar fins a una setmana abans de la data del fet causant.  
  
b) Dos dies de treball efectiu consecutius en cas de naixement o adopció de fill. Quan per eixe motiu el treballador necessite traslladar-se a localitat diferent de la del seu domicili habitual, el termini serà tres dies de treball efectiu consecutius, equivalents almenys a cinc dies naturals.  
c) Dos dies de treball efectiu consecutius per defunció, accident o malaltia greu, hospitalització o intervenció quirúrgica sense hospitalització que necessite repòs domiciliari, de familiars fins al segon grau de consanguinitat o afinitat. Quan per eixe motiu el treballador necessite traslladar-se a localitat diferent de la del seu domicili habitual, el termini serà de tres dies de treball efectiu consecutius equivalents almenys a cinc dies naturals.  
En cas de defunció la llicència s'estén fins a familiars de 3r grau de consanguinitat o afinitat.  
d) Dos dies per trasllat de domicili habitual (independentment si este es realitza dins de la mateixa localitat o entre localitats distintes).  
  
e) Un dia per matrimoni de fills o pares. Quan l'esmentat esdeveniment obligue a realitzar un desplaçament superior a 150 km, la llicència serà de dos dies continuats.  
f) Per a concórrer a exàmens finals, alliberadors o altres proves definitives d'aptitud i avaluació de centres oficials de formació durant els dies de la seua realització, no excedirà en el seu conjunt de quinze dies anuals i haurà de presentar les certificacions corresponents de les dites assistències.  
g) Pel temps indispensable per al compliment d'un deure inexcusable de caràcter públic i personal comprés l'exercici del sufragi actiu. Quan conste en una norma legal o convencional un període determinat, caldrà ajustar-se al que esta dispose quant a duració de l'absència i a la seua compensació econòmica.  
Quan el compliment del deure abans referit supose la impossibilitat de la prestació del treball degut en més del vint per cent de les hores laborables en un període de tres mesos, l'empresa podrà passar el treballador afectat a la situació d'excedència forçosa.  
En el cas que el treballador, per compliment del deure o exercici del càrrec, perceba una indemnització, es descomptarà el seu import del salari a què tinga dret en l'empresa.  
h) Per a realitzar funcions sindicals o de representació del personal en els termes establits en el present Conveni.  
i) Vint hores anuals de llicència per a l'assistència a consultes mèdiques o acompanyar familiars a estes, incloent-hi les visites el fi de les quals siga la tramitació de receptes mèdiques.  
j) Pel temps indispensable per a la realització d'exàmens prenatals i tècniques de preparació al part que hagen de realitzar-se dins de la jornada de treball.  
k) Amb l'objecte de facilitar la conciliació de la vida laboral i familiar, les treballadores, a continuació del període de baixa per maternitat podran gaudir de 4 setmanes més de descans, sense perjuí de la possibilitat que les treballadores puguen optar pel permís de lactància arreplegat en l'Estatut dels Treballadors. Ambdós alternatives són excloents entre si. Este permís podrà ser gaudit indistintament per la mare o el pare en el cas que ambdós treballen per compte d'altri.  
En els casos de naixements de fills prematurs o que, per qualsevol causa, hagen de romandre hospitalitzats a continuació del part, la mare o el pare tindran dret a absentar-se del treball durant una hora. Així mateix, tindran dret a reduir la seua jornada de treball fins a un màxim de dos hores, amb la disminució proporcional del salari. Per al gaudi d'este permís caldrà ajustar-se al que preveu el paràgraf últim d'este article.  
l) Qui per raons de guarda legal tinga al seu càrrec algun menor de dotze anys o una persona amb discapacitat física, psíquica o sensorial, que no exercisca una activitat retribuïda, tindrà dret a una reducció de la jornada de treball, amb la disminució proporcional del salari entre, almenys, un octau i un màxim de la mitat de la duració d'aquella. Tindrà el mateix dret qui necessite encarregar-se de l'atenció directa d'un familiar, fins al segon grau de consanguinitat o afinitat, que per raons d'edat, accident o malaltia no puga valdre's per si mateix, i que no exercisca activitat retribuïda.  
La reducció de jornada prevista en el present apartat constituïx un dret individual dels treballadors, hòmens o dones. No obstant això, si dos o més treballadors de la mateixa empresa generaren este dret pel mateix subjecte causant, l'empresari podrà limitar el seu exercici simultani per raons justificades de funcionament de l'empresa.  
  
La concreció horària i la determinació del període de la reducció de jornada, previst en els apartats k i l, correspondrà al treballador, dins de la seua jornada ordinària. El treballador haurà de preavisar l'empresari amb quinze dies d'antelació la data en què es reincorporarà a la seua jornada ordinària.  
m) Pel temps indispensable per a la concurrència a exàmens que tinguen per objecte l'obtenció dels permisos de conduir arreplegats en els requisits establits en les llocs de treball del servici.  
n) Amb la finalitat que els treballadors del Servici Brigades d'Emergència puguen concórrer a les convocatòries per a l'accés al Llistat de personal (Fase 3 B) s'establix el següent:  
 Els treballadors que hagen d'acudir a les convocatòries per a l'accés durant el seu torn de treball ho faran pel temps imprescindible i finalitzada la prova s'incorporaran al seu lloc de treball.  
 Aquells treballadors que hagen d'acudir a les convocatòries per a l'accés l'endemà d'una jornada de torn nocturn gaudiran de llicència durant la referida jornada.  
o) En casos degudament acreditats, l'empresa podrà concedir llicències pel temps que siga necessari, sense dret a remuneració.  
Tots els permisos i llicències establits en el present Conveni seran aplicables a la parella de fet legalment reconeguda.  
  
Article 17. Comissió de Seguiment del Conveni  
Dins dels quinze dies següents a la data de publicació del present Conveni en el DOCV es constituirà una Comissió de Seguiment del Conveni, composta per dotze membres designats, per mitat, per la representació de l'empresa i per la de la part social. Els membres d'esta última part seran delegats adscrits al servici regulat pel present Conveni i seran designats pel Comité Autonòmic.  
  
Seran funcions específiques d'esta Comissió les següents:  
- Interpretació, desenrotllament, estudi i vigilància del compliment del present Conveni.  
- Participació en l'elaboració i seguiment del Pla de Formació.  
  
- Participació en l'elaboració i seguiment de les activitats tendents a la prevenció de riscos laborals.  
- Participació en les elaboracions de les RP i llistat del personal destinades a fer efectiva l'estabilitat en l'ocupació.  
- Conéixer i informar de les reclamacions individuals i/o col·lectives en matèria d'aplicació del present Conveni i, especialment, les referents a classificació professional, sempre que no hagueren sigut resoltes favorablement per als interessats.  
- Participar en l'elaboració dels barems de mèrits i proves per a la cobertura els diferents llocs de treball.  
- Totes aquelles funcions que expressament li atribuïx el present Conveni.  
Les decisions de la Comissió de Seguiment, s'adoptaran per acord entre la representació de l'empresa i la majoria dels membres de la representació social i aquelles que impliquen interpretació o aplicació del contingut del present Conveni, tindran el seu mateix rang i eficàcia.  
  
La Comissió es reunirà en el termini màxim de set dies a petició de qualsevol de les dos parts i, en tot cas, amb caràcter ordinari una vegada al trimestre. En la sol·licitud de reunió, la part sol·licitant haurà de comunicar a l'altra l'orde del dia.  
Una vegada constituïda, la Comissió es reserva la facultat de redactar un reglament per a regular el seu funcionament i en el qual es desenrotllaran els procediments i les actuacions encomanades, sense perjuí que amb anterioritat a la seua elaboració puga prendre decisions en les matèries que té atribuïdes.  
  
Article 18. Representació dels treballadors  
El present Conveni ha sigut negociat amb l'empresa pels representants dels treballadors designats pel Comité Autonòmic entre els delegats procedents del servici; són així mateix delegats procedents del servici afectats pel present Conveni els que negocien en el futur les seues modificacions, amb mandat previ del Comité Autonòmic.  
  
Estos delegats de personal gaudiran dels drets i garanties reconeguts en l'article 68 de l'Estatut dels Treballadors i en la Llei Orgànica de Llibertat Sindical, podran acumular els crèdits horaris establits en les referides disposicions en un o més delegats prèvia comunicació a l'empresa.  
  
En el cas que un delegat de personal o membre del Comité d'Empresa es trobe en excedència forçosa podrà cedir, igualment, el seu crèdit d'hores sindicals a la resta dels representants de la mateixa organització sindical.  
A fi de concórrer a processos d'eleccions sindicals com a candidats a delegats de personal o membres de comité d'empresa, l'antiguitat mínima exigida serà de 3 mesos.  
Les reunions a què siguen convocats per l'empresa, tant de la Comissió de Seguiment com del Comité Intercentres, així com l'establida amb caràcter ordinari trimestral en l'article 17 del present Conveni, no aniran a càrrec dels mencionats crèdits.  
L'empresa compensarà els gastos en què, per desplaçaments i manutenció, incórreguen els delegats en els supòsits mencionats en el paràgraf anterior, així com en la reunió mensual del Comité Autonòmic, d'acord amb allò que s'ha establit per a estos conceptes en l'article 35.  
De conformitat amb el que establix la Llei Orgànica de Llibertat Sindical i als efectes que cada organització sindical puga constituir seccions sindicals, es considerarà com a centre de treball el conjunt dels servicis afectats pel present Conveni en cada una de les províncies de Castelló, València i Alacant.  
Sempre que en casos d'emergència es mantinga cobert el servici, el personal adscrit a cada unitat podrà realitzar assemblees en la zona habitual on es realitze el descans per a l'entrepà o per al menjar.  
  
  
Article 19. Adhesió a l'Acord sobre Solució Extrajudicial de Conflictes Laborals  
Les parts firmants del present Conveni Col·lectiu subscriuen la seua adhesió a l'Acord sobre Solució Extrajudicial de Conflictes Laborals, així com al seu Reglament d'Aplicació.  
  
Article 20. Faltes i sancions  
Els treballadors adscrits al servici inclosos en el present Conveni podran ser sancionats per l'empresa com a conseqüència dels seus incompliments laborals i d'acord amb la tipificació i graduació de les faltes establides en l'annex núm. 1.  
  
Article 21. Revisions salarials  
A l'inici de cada un dels exercicis de vigència del present Conveni Col·lectiu, a requeriment de qualsevol de les parts que la componen, es reunirà la Comissió Negociadora del Conveni a fi de procedir a la revisió de les taules salarials annexes.  
A este efecte, la referència serà la revisió aplicada a les retribucions dels empleats públics de la Generalitat Valenciana en tot allò que no siga incompatible amb les previsions que sobre la matèria pogueren establir-se en la Llei de Pressupostos Generals de l'Estat o en qualsevol altra norma que poguera resultar d'aplicació a les societats mercantils públiques.  
L'increment s'aplicarà sobre salari base i pagues extraordinàries.  
En cada un dels anys de vigència del present Conveni l'import de «Manutenció per Desplaçament» s'incrementarà en el mateix percentatge que s'acorde en els esmentats anys per als empleats públics de la Generalitat Valenciana. Així mateix l'import del «quilometratge per desplaçament en vehicle propi» s'actualitzarà conforme al valor que s'establisca per a l'esmentat concepte en el Conveni Col·lectiu de TRAGSA. Tot això sense perjuí del que establix el paràgraf segon del present article.  
  
Article 22. Brigades d'Emergència i Brigades de Reforç  
S'entén per Brigades d'Emergència totes aquelles unitats adscrites al Servici Brigades d'Emergència el període operatiu de les quals siga de 12 mesos al llarg de cada campanya, coincidents amb l'any natural.  
  
S'entén per Brigades de Reforç totes aquelles unitats adscrites al Servici Brigades d'Emergència el període operatiu de les quals siga inferior a 12 mesos al llarg de cada campanya.  
  
Article 23. Estabilitat en l'ocupació  
Sense perjuí del que en cada moment s'establisca sobre esta matèria en la normativa de referència per al personal al servici del sector públic, la transformació dels contractes eventuals de treball en indefinits, es realitzarà d'acord amb les normes següents:  
  
BRIGADES D'EMERGÈNCIA  
A.1) Treballadors que hagen treballat un mínim de dos campanyes en Brigades d'Emergència (un mínim de 18 mesos), consecutivament i immediatament anteriors. Es procedirà a la conversió dels seus contractes de treball en indefinits a temps complet.  
A.2) Treballadors que, a 31 de desembre es troben destinats en una Brigada d'Emergència sense haver completat el mínim de dos campanyes completes i consecutives, però havent realitzat alguna campanya completa en Brigada d'Emergència i alguna campanya de reforç en anys anteriors. Es procedirà a la conversió dels seus actuals contractes de treball en indefinits a temps complet amb efectes de la referida data.  
  
  
  
BRIGADES DE REFORÇ  
Adquiriran la condició de treballadors amb contracte de fix discontinu d'acord amb el que establix l'article 15.8 de l'Estatut dels Treballadors.  
  
Article 24. Crida  
La crida únicament serà obligatòria per al personal amb contracte fix discontinu integrant de les Brigades de Reforç i es realitzarà per correu certificat amb justificant de recepció o per mitjà d'un escrit en mà amb justificant de recepció. En l'escrit de crida s'informarà al treballador de la destinació i el lloc de treball que li correspon en funció de les RP de l'any anterior i de les modificacions del servici.  
Al treballador que no es presente per a realitzar les proves en el Servici de Prevenció Alié, se li comunicarà per escrit, via correu certificat amb justificant de recepció o per mitjà d'un escrit en mà amb justificant de recepció, que indique per escrit els motius de la seua absència i l'empresa aportarà a la Comissió se Seguiment l'esmentat procés per a ratificar-lo.  
  
Article 25. Modificacions del servici  
Quan es tinga coneixement que es produirà alguna modificació del servici es reunirà la Comissió de Seguiment. En l'esmentada reunió s'estudiarà l'aplicació de les directrius del titular del servici:  
  
A) Brigades d'Emergència  
A.1) Increment del servici  
S'entén per increment del servici en Brigades d'Emergència alguna de les situacions següents:  
 La creació d'una nova unitat (brigada, autobomba, etc.,) l'operativitat de la qual s'estenga al llarg de tot un any.  
 L'increment del nre. de components d'una unitat (brigada, autobomba, etc.,).  
 L'increment del període d'activitat d'una unitat de reforç (brigada, autobomba, etc.,), passant a estar operativa al llarg de tot un any.  
  
Els llocs de treball generats en estos casos s'oferiran segons el que disposa l'article 26, Cobertura de vacants en Brigades d'Emergència  
  
  
A.2) Canvi d'ubicació d'unitats  
Quan es produïsca una modificació en la ubicació d'alguna unitat, els seus llocs de treball s'assignaran als treballadors que els venien exercint, i es mantindrà la resta del personal en les mateixes destinacions de la campanya anterior.  
Si com a conseqüència de l'assignació de la nova ubicació de la unitat es produïx la renúncia d'algun dels treballadors afectats, els llocs de treball resultants de la dita renúncia s'oferiran d'acord amb el que disposa l'article 26, Cobertura de vacants.  
  
A.3) Reducció del servici  
En el cas que desaparega alguna unitat en una província, que es reduïsca el nombre de components d'alguna unitat o que es reduïsca el període de contractació, els llocs de treball que subsistisquen s'assignaran als treballadors de la manera següent:  
- Les RP, una vegada ordenades per lloc de treball i antiguitat, es contrastaran amb la nova relació de llocs de treball sorgida de la reducció del servici.  
- Hauran de quedar sense assignació i en excedència especial, un nombre de treballadors per lloc de treball igual al nombre de llocs de treball reduïts. Estos treballadors seran els que, posseïsquen una menor antiguitat en la RP de cada lloc de treball.  
- Començarà llavors l'assignació dels treballadors que originàriament estiguen destinats a una de les unitats desaparegudes. Esta assignació es farà per lloc de treball i major antiguitat, el primer a la totalitat de les destinacions sobrants, el segon a la totalitat excepte la triada pel primer i així successivament fins l'últim, que només podrà triar l'última destinació sobrant. La renúncia voluntària d'algun d'estos treballadors als llocs de treball que se'ls oferixen suposaria la baixa en la RP. La comunicació de les destinacions que s'oferixen a estos treballadors es farà per mitjà de correu certificat amb justificant de recepció, llevat que la Comissió de Seguiment convocada a este efecte crega oportú emprar un altre tipus de comunicació per a accelerar el procés d'assignació.  
  
El procés anterior haurà de tindre una duració no superior a quinze dies excepte causa de força major.  
Als treballadors de Brigades d'Emergència que s'hagen quedat sense lloc de treball per aplicació del procediment anteriorment descrit, se'ls oferirà la possibilitat de ser assignats provisionalment a les unitats de Brigades de Reforç, i es mantindran en situació d'excedència especial en Brigades d'Emergència.  
  
B) Brigades de Reforç  
B.1) Increment del servici  
S'entén per Increment del servici en Brigades de Reforç alguna de les situacions següents:  
 La creació d'una nova unitat (brigada, autobomba, etc.,) l'operativitat de la qual siga inferior a un any.  
 L'increment del nombre de components d'una unitat (brigada, autobomba, etc.,).  
 L'increment del període d'activitat d'una unitat de reforç (brigada, autobomba, etc.), sempre que el nou període d'activitat siga inferior a un any.  
Els llocs de treball generats en estos casos s'oferiran segons el que disposa l'article 26, Cobertura de vacants en Brigades de Reforç, excepte els que ja estiguen coberts per personal amb contracte fix discontinu.  
  
  
B.2) Canvi d'ubicació d'unitats  
Quan es produïsca una modificació en la ubicació d'alguna unitat, els seus llocs de treball s'assignaran als treballadors fixos discontinus que els venien exercint.  
Si com a conseqüència de l'assignació de la nova ubicació de la unitat es produïx la renúncia d'algun dels treballadors afectats, els llocs de treball resultants de la dita renúncia s'oferiran d'acord amb el que disposa l'article 26, Cobertura de vacants.  
  
B.3) Reducció del servici  
S'aplicarà el mateix procediment que en l'apartat A.3 únicament per al personal amb contracte fix discontinu.  
Els treballadors amb contracte fix discontinu que, pels motius previstos en els apartats A.3 i B.3 del present article, queden sense lloc de treball durant la campanya, continuaran en el seu corresponent RP amb l'antiguitat que tinguen consolidada i passaran a situació d'excedència especial.  
  
Article 26. Cobertura de vacants  
A la finalització de cada campanya i amb l'únic fi de permetre els processos de cobertura de vacants, s'elaboraran per la Comissió de Seguiment les Relacions de Personal (RP) basant-se en les llistes d'assistència, els contractes de treball i les RP de la campanya anterior.  
Es confeccionarà una única RP per a tota la Comunitat Valenciana, en la qual figuraran tots els treballadors del servici Brigades d'Emergència amb contracte indefinit a temps complet, amb contracte d'obra o servici determinat i el personal amb contracte fix discontinu de Brigades de Reforç, per lloc de treball i en l'orde de prelació que determine la seua experiència, constatada en raó al nombre de mesos de treball computat des de l'1 de gener de 1994.  
El personal que entre nou en RP, començarà a sumar antiguitat a partir de la publicació en tauler de la seua adjudicació de vacant si està realitzant una cobertura provisional i es manté treballant de manera ininterromput fins que prenga possessió de la seua vacant definitiva, inclòs aquelles cobertures d'excedència amb reserva de lloc de treball. El personal que haja realitzat campanyes anteriors en Reforç només les sumarà si constava en les RP de l'any 2009.  
  
Cobertura de vacants en Brigades d'Emergència  
La cobertura de vacants es desenrotllarà dins de l'àmbit autonòmic.  
  
El procediment de cobertura de places vacants que sorgisquen en unitats el període operatiu del qual s'estén al llarg de tot l'any constarà de les fases següents:  
  
  
Fase1:  
A) Treballadors que es troben en situació d'excedència especial:  
  
Produïda una vacant d'un lloc de treball determinat, s'oferirà als treballadors que figuren en situació d'excedència especial, és a dir, aquell que figure en la RP amb un lloc de treball i un període de contractació igual al de la vacant produïda que es trobe en eixe moment a l'espera d'assignació de destinació.  
La comunicació de l'oferta als treballadors afectats es realitzarà per mitjà d'un escrit entregat en mà amb justificant de recepció o correu certificat amb justificant de recepció. El treballador interessat s'incorporarà provisionalment en la vacant origen del procés de selecció, fins a l'1 de gener de l'any següent, moment en què es produirà l'ocupació de la vacant definitiva. En cas de no estar interessat en cap de les vacants oferides causarà baixa en la RP i en l'empresa.  
  
B) Treballadors que figuren en les RP en el mateix lloc de treball i un període de contractació igual al de la vacant produïda que hagen sol·licitat per escrit participar en el concurs de trasllats:  
La plaça referida s'anirà assignant automàticament, en funció de l'orde de preferència manifestada pels treballadors en les seues sol·licituds de participació en concursos de trasllats. Cada assignació generarà una nova plaça que tornarà a ser assignada automàticament pel mateix procés fins que el concurs de trasllats s'esgote.  
Una vegada produïda l'assignació referida anteriorment, el treballador implicat en esta no podrà renunciar a la plaça que li haja sigut assignada, ja que en cas de fer-ho causaria baixa en la RP corresponent i en l'empresa.  
En cas d'existir diversos treballadors del mateix lloc de treball que hagen sol·licitat la mateixa vacant oferida, s'utilitzaran els criteris següents:  
- Antiguitat computada des de 1992.  
- Nombre de fills dependents de la unitat familiar.  
- Proximitat de la residència a la localitat on radica la unitat on s'ha produït la vacant.  
- En el cas de vacants per a personal entre les habilitacions del qual estiga la possessió d'algun permís de conduir, disposar d'un de lloc de treball superior a la requerida per a ocupar el lloc de treball. Si coincidix el lloc de treball del permís de conduir, decidirà el temps transcorregut des que es va obtindre el dit permís fins a l'actualitat.  
  
  
\*Sol·licitud, renúncia, baixa i ampliació al concurs de trasllats Brigades d'Emergència:  
Els treballadors interessats a participar en els concursos de trasllats hauran de posar-ho de manifest per mitjà d'un escrit dirigit a l'empresa indicant les places del mateix lloc de treball per a les quals desitgen concursar per orde de preferència i haurà d'entregar-se entre els dies 1 i 15 de gener de cada any per mitjà de correu certificat amb justificant de recepció, fax o entrega en mà amb justificant de recepció.  
Els treballadors podran ampliar les sol·licituds de concursos de trasllats, per escrit per mitjà de correu certificat amb justificant de recepció, fax o entrega en mà amb justificant de recepció, entre els dies 1 i 15 de gener de cada any. Una vegada presentada la sol·licitud d'ampliació, la sol·licitud original quedarà anul·lada a tots els efectes.  
Els treballadors que hagen sol·licitat participar en els concursos de trasllats, podran renunciar-hi per escrit en qualsevol moment, per mitjà de correu certificat amb justificant de recepció, fax o entrega en mà amb justificant de recepció. Les renúncies podran ser de caràcter parcial, és a dir, que només perseguisquen anul·lar alguna de les destinacions consignades inicialment en la sol·licitud original o completa, és a dir, aquella que provoque la suspensió de la participació del treballador en els concursos de trasllats que es produïsquen en un exercici.  
La renúncia completa motivarà l'anul·lació automàtica de la sol·licitud original de concurs de trasllats, sense perjuí que el treballador puga tornar a sol·licitar participar en nous concursos de trasllats l'any següent.  
Una vegada produïda l'assignació referida anteriorment, el treballador implicat en esta no podrà renunciar a la plaça que li haja sigut assignada, ja que en cas de fer-ho causaria baixa en la RP corresponent i en l'empresa.  
Una vegada assignada una plaça a un treballador, la seua sol·licitud de participació en concursos de trasllats quedarà sense efecte, sense perjuí que l'esmentat treballador puga tornar a sol·licitar participar en nous concursos de trasllats quan s'habilite el període.  
  
\* En cas de vacants de nova creació, esta fase haurà de ser publicada en els taulers d'anuncis i es farà arribar al responsable de cada brigada per a la seua publicitat i que en el termini ordinari habilitat (de l'1 a 10 del mes) sol·liciten per escrit les vacants el personal que desitge optar-hi.  
  
C) Personal en situació d'excedència voluntària que haja comunicat, dins del termini i en la forma corresponent, a l'empresa la seua sol·licitud de reincorporació:  
Una vegada superada la subfase B, la plaça que subsistisca, s'oferirà al personal en situació d'excedència voluntària amb un lloc de treball i un període de contractació igual al de la vacant produïda, que haja manifestat per escrit a l'empresa el seu desig de tornar a incorporar-se al servici.  
La comunicació de l'oferta als treballadors afectats es realitzarà per mitjà d'un escrit via correu certificat o entrega en mà amb justificant de recepció, incorporant-se provisionalment i fins a l'1 de gener de l'any següent, moment en què es produirà l'ocupació de la vacant definitiva, en la vacant origen del procés de selecció.  
Una vegada produïda l'assignació referida anteriorment, el treballador implicat en esta no podrà renunciar a la plaça que li haja sigut assignada, ja que en cas de fer-ho causaria baixa en la RP corresponent i en l'empresa. En cas de no estar interessat en cap de les vacants oferides causarà baixa en la RP i en l'empresa  
  
  
Fase 2:  
Promoció interna: esta fase es compon de les següents subfases:  
  
A) Treballadors que figuren en la RP amb un lloc de treball immediatament inferior, destinats en la mateixa unitat on es produïsca la vacant i que complisquen els requisits que s'arrepleguen anteriorment i els detallats en l'annex núm. 6.  
Este procés es repetirà les vegades que siga necessari fins que s'esgote la promoció interna dins de la unitat en què s'ha produït la vacant.  
  
  
B) Treballadors que figuren en la RP amb un lloc de treball immediatament inferior, amb destinació diferent d'on s'ha produït la vacant i que complisquen els requisits que s'arrepleguen anteriorment i els detallats en l'annex núm. 6.  
Este procés es repetirà les vegades que siga necessari fins que s'esgote la promoció interna en el servici.  
  
La fase 2 ?Promoció interna- es desenrotllarà a partir de les relacions baremades, on figuraran els treballadors ordenats en funció dels barems que figuren en l'annex núm. 9:  
Les esmentades relacions s'elaboraran a 1 de gener de cada any, o arreplegaran la baremació per:  
- Lloc de treball i antiguitat de les Relacions de Personal (RP),  
- Aportació per part dels treballadors del 16 de juny al 15 de desembre, de les certificacions dels cursos de formació i perfeccionament en tot tipus d'emergències inclosa l'extinció d'incendis forestals així com els de prevenció de riscos laborals i seguretat i salut en el treball, i s'actualitzaran, en matèria de formació, amb els certificats dels cursos de formació aportats pels treballadors del 16 de desembre al 15 de juny, al finalitzar el primer semestre de cada campanya.  
  
En el cas que, després de l'elaboració de les relacions abans al·ludides, es produïsquen casos d'igualtat de puntuacions, s'utilitzaran els criteris següents:  
- Antiguitat computada des de 1992.  
- Nombre de fills dependents de la unitat familiar.  
- Proximitat de la residència a la localitat on radica la unitat on s'ha produït la vacant.  
- En el cas de vacants per a conductors, estar en possessió d'un permís de conduir de lloc de treball superior a la requerida per a ocupar el lloc de treball. Si coincidix el lloc de treball del permís de conduir, decidirà el temps transcorregut des que es va obtindre el dit permís fins a l'actualitat.  
  
A continuació es reflectix qui pot participar en la promoció interna en funció de la plaça sol·licitada, sempre que es complisquen els requisits específics per al lloc de treball sol·licitat. En annex núm. 6 es detallen els requisits:  
  
 Lloc de treball: Pot optar a la promoció interna:  
A Cap de Dotacions Consorci B i C amb proves segons annex núm. 9  
B Cap d'unitat C, D, E, F, G  
C Subcap D, E, F, G amb permís B + BTP  
D Corretorns E, F, i G amb permís C  
E Substitut vacacions F i G amb permís C  
F Conductor d'autobomba G amb permís C  
G Brigadista   
  
  
  
Fase3:  
Una vegada superada la fase 2, les places que subsistisquen s'agruparan per a oferir a final de l'any natural a:  
A) Treballadors interessats a ocupar un lloc de treball inferior, les sol·licituds rebudes s'atendran segons l'orde de prelació de les relacions baremades en vigor (annex núm. 9) i per una sola vegada. El personal que opte per esta opció no podrà participar en promocions internes (fase 2) fins transcorreguts 2 anys.  
B) Llistat de personal del servici compost pel personal amb contracte fix discontinu i personal que haja treballat 6 mesos en el servici de Brigades d'Emergència des de l'1 de gener de 2010, amb la sol·licitud prèvia dels treballadors interessats. Han de complir els requisits annex núm. 6  
L'orde de prelació s'obtindrà per la baremació que establix l'annex núm. 7 i pel resultat de la prova de la disposició transitòria segona.  
  
Les normes de funcionament i gestió del llistat de personal es desenrotllaran per la Comissió de Seguiment.  
  
\*Si una vegada realitzades les distintes fases del procés de cobertura d'una vacant esta queda deserta per no haver-hi ningú que l'haja sol·licitat o perquè els sol·licitants no reunien els requisits exigits en el conveni, es cobrirà la vacant amb personal del llistat de personal que aparega en la RP en el mateix lloc de treball.  
  
Publicitat i sol·licitud de les vacants  
Les vacants es publicaran en els taulers d'anuncis de les delegacions provincials de TRAGSA Comunitat Valenciana, del 20 al 30 de cada mes i es faran arribar al responsable de cada unitat per a la seua publicitat. En la mateixa publicació s'indicarà la vacant i la fase en què es troba el procés de cobertura.  
Els interessats hauran de presentar sol·licitud de vacant per mitjà del document que s'arreplega en l'annex núm. 8 per correu certificat amb justificant de recepció, fax o entrega en mà amb justificant de recepció, de l'1 al 10 de cada mes.  
La publicació del resultat i l'anunci de la següent fase, es realitzarà en els taulers d'anuncis de les delegacions provincials de TRAGSA Comunitat Valenciana, del 20 al 30 del mes següent. Així mateix, en les actes de la Comissió de Seguiment s'incorporaran els resultats dels distints processos de cobertura de vacants.  
Els distints processos de cobertura de vacants aniran desenrotllant-se durant tot l'any i els treballadors podran participar-hi d'acord amb els requisits de cada fase i sempre partint de la plaça que conste en la RP en vigor.  
Les vacants produïdes en el desenrotllament de cada subfase s'oferiren novament a la fase 1.  
La data efectiva d'assignació i ocupació de les vacants serà el dia 1 de gener de l'any següent.  
La cobertura d'una vacant es considerarà consolidada quan l'empresa presente a la Comissió de Seguiment, la documentació que acredite que s'han realitzat els processos abans referits.  
Una vegada produïda l'assignació efectiva referida anteriorment, el treballador implicat en esta no podrà renunciar a la plaça que li haja sigut assignada, ja que en cas de fer-ho causaria baixa en la RP corresponent i en l'empresa.  
  
Cobertura de vacants en Brigades de Reforç  
Les vacants que es produïsquen en unitat de Brigades de Reforç no es cobriran de forma immediata, sinó que s'agruparan al llarg de tota una campanya a fi d'oferir-se totes en el seu conjunt, al personal amb contracte fix discontinu, en el moment de la crida de la següent campanya. Per això, les vacants en Brigades de Reforç que per necessitats del servici siga necessari cobrir amb immediatesa es cobriran de forma provisional amb el llistat de personal amb experiència en el servici, i no serà necessari per a això utilitzar les fases següents.  
La cobertura de vacants de Brigades de Reforç tindrà caràcter autonòmic. El procediment de cobertura de places vacants constarà de les fases següents:  
  
Fase 1:  
 A) Personal amb contracte fix discontinu en situació d'excedència especial que figure en la RP amb el mateix lloc de treball, però que com a conseqüència d'una reducció del servici es trobe en eixe moment a l'espera d'assignació de destinació. En cas de no estar interessat en cap de les vacants oferides causarà baixa en la RP i en l'empresa  
  
B)Treballadors amb contracte fix discontinu que figuren en les RP en el mateix lloc de treball i que hagen sol·licitat participar en el concurs de trasllats.  
La plaça referida s'anirà assignant automàticament, en funció de l'orde de preferència manifestat pels treballadors en les seues sol·licituds de participació en concursos de trasllats.  
Els treballadors interessats a participar en els concursos de rasllats hauran de posar-ho de manifest per mitjà d'un escrit dirigit a l'empresa indicant les places del mateix lloc de treball per a les quals desitgen concursar per orde de preferència i haurà d'entregar-se entre els dies 1 i 31 de gener de cada any per mitjà de correu certificat amb justificant de recepció, fax o entrega en mà amb justificant de recepció.  
Els treballadors que hagen sol·licitat participar en els concursos de trasllats, podran renunciar-hi per escrit en qualsevol moment, per mitjà de correu certificat amb justificant de recepció, fax o entrega en mà amb justificant de recepció.  
Les renúncies podran ser de caràcter parcial, és a dir, que només perseguisquen anul·lar alguna de les destinacions consignades inicialment en la sol·licitud original, o completa, és a dir, aquella que provoque la suspensió de la participació del treballador en els concursos de trasllats que es produïsquen en un exercici.  
La renúncia completa motivarà l'anul·lació automàtica de la sol·licitud original de concurs de trasllats, sense perjuí que el treballador puga tornar a sol·licitar participar en nous concursos de trasllats l'any següent.  
Una vegada assignada una plaça a un treballador, la seua sol·licitud de participació en concursos de trasllats quedarà sense efecte, sense perjuí que dita treballadora puga tornar a sol·licitar participar en nous concursos de trasllats quan s'habilite el període.  
  
C) Personal amb contracte fix discontinu en situació d'excedència voluntària que figure en la RP amb el mateix lloc de treball que haja manifestat per escrit a l'empresa el seu desig de tornar a incorporar-se al servici. En cas de no estar interessat en cap de les vacants oferides causarà baixa en la RP i en l'empresa  
Personal amb contracte fix discontinu de lloc de treball inferior que el de la vacant produïda i que complisca els requisits específics per al lloc de treball de l'annex núm. 6.  
Quan diversos treballadors estiguen interessats en una mateixa destinació, s'utilitzaran els següents criteris de desempat:  
- Antiguitat computada des de 1992.  
- Nombre de fills dependents de la unitat familiar.  
- Proximitat de la residència a la localitat on radica la unitat on s'ha produït la vacant.  
- En el cas de vacants per a conductors, estar en possessió d'un permís de conduir de lloc de treball superior a la requerida per a ocupar el lloc de treball. Si coincidix el lloc de treball del permís de conduir, decidirà el temps transcorregut des que es va obtindre l'esmentat permís fins a l'actualitat.  
Fase 3: Una vegada superada la fase 2, les places que subsistisquen s'oferiran a:  
A) Treballadors interessats a ocupar un lloc de treball inferior, les sol·licituds rebudes s'atendran segons l'orde de prelació de l'apartat anterior i per una sola vegada. El personal que opte per esta opció no podrà participar en promocions internes (fase 2) fins transcorreguts 2 anys.  
B) Personal que figure en el Llistat de Personal de les BE, excepte els treballadors amb contracte fix discontinu que ja hagen obtingut plaça en les fases anteriors.  
  
Fase 2:  
En totes les fases anteriors: l'oferta, la sol·licitud, la comunicació i l'assignació de vacants es realitzaran segons els criteris següents:  
 La comunicació d'oferta als treballadors afectats es realitzarà per mitjà d'un escrit entregat en mà amb justificant de recepció o correu certificat amb justificant de recepció.  
 La comunicació de la decisió dels treballadors afectats a l'empresa es realitzarà per mitjà d'un escrit entregat en mà amb justificant de recepció, correu certificat amb justificant de recepció, o fax.  
 La comunicació de l'assignació de places als treballadors afectats es realitzarà per mitjà de correu certificat amb justificant de recepció o escrit entregat en mà amb justificant de recepció.  
 Una vegada produïda l'assignació referida anteriorment, el treballador implicat en esta no podrà renunciar a la plaça que li haja sigut assignada, ja que en cas de fer-ho causaria baixa en la RP corresponent i en l'empresa.  
  
\* Si una vegada realitzades les distintes fases del procés de cobertura d'una vacant esta queda deserta per no haver-hi ningú que l'haja sol·licitat o perquè els sol·licitants no reunixen els requisits exigits en el Conveni, es cobrirà la vacant amb personal del Llistat de personal que aparega en la RP en el mateix lloc de treball.  
  
Cobertura de vacants - Situacions d'excedència amb reserva de lloc de treball   
La cobertura provisional dels llocs de treball pertanyents a treballadors que es troben en situacions d'excedència amb dret a reserva de plaça, es realitzarà a través d'una promoció temporal entre els treballadors d'inferior lloc de treball pertanyents a la mateixa Brigada en què s'ha generat la vacant. Els criteris que regiran en la referida promoció interna seran els establits en l'annex núm. 9.  
  
Atés el caràcter provisional de la vacant, el treballador que realitze la seua cobertura no consolidarà, en cap cas, el lloc de treball que corresponga a les funcions exercides en este període i només tindrà dret a meritar durant este les retribucions corresponents al superior lloc de treball.  
La vacant residual que resulte del procés de promoció interna descrit es cobrirà, per mitjà de contracte d'interinitat, amb personal pertanyent al Llistat de Personal.  
L'esmentat contracte de treball haurà d'identificar al treballador substituït i la causa de la substitució, indicant si el lloc de treball a exercir serà el del mateix treballador substituït o el d'aquell altre que, per mitjà de processos de promoció interna, haja ocupat el referit lloc de treball.  
Com que dins del Llistat de Personal hi ha la possibilitat que es trobe personal pertanyent a Brigades de Reforç amb contracte fix discontinu, no serà possible compatibilitzar esta situació amb el contracte d'interinitat. No obstant això, es deixarà oberta la possibilitat que els treballadors amb contracte fix discontinu que formen part del mencionat Llistat de Personal puguen optar a cobrir les dites vacants provisionals, amb l'advertiment que prèviament haurien de renunciar al contracte fix discontinu.  
La promoció provisional a treballs de superior lloc així com el contracte d'interinitat finalitzaran amb l'extinció de la causa que va donar lloc a la reserva del lloc de treball.  
En el cas que el treballador que gaudix de l'excedència amb reserva de lloc de treball decidisca desvincular-se del servici de forma definitiva (baixa voluntària) o de forma transitòria voluntària i com a conseqüència d'això el lloc de treball que ocupava passe a situació de vacant, esta s'oferirà d'acord amb el que establix l'article 26.  
  
Article 27. Vigilància de la salut i aptitud per al treball  
A fi de fer efectiva la vigilància de la salut i determinar l'aptitud per al treball dels treballadors adscrits al servici de Brigades d'Emergència, es duran a terme reconeixements mèdics i proves d'aptitud física d'acord amb els criteris següents:  
 El personal amb contracte indefinit a temps complet realitzarà amb caràcter obligatori el corresponent reconeixement mèdic anual.  
  
 El personal amb contracte fix discontinu realitzarà, amb caràcter obligatori, abans de l'inici de la campanya, el corresponent reconeixement mèdic i la prova d'aptitud física.  
 El personal amb contracte d'obra o servici determinat realitzarà amb caràcter obligatori abans de l'inici de la campanya el corresponent reconeixement mèdic i la prova d'aptitud física.  
 El personal que retorne d'una excedència voluntària o d'una incapacitat temporal superior a 12 mesos realitzarà amb caràcter obligatori, el corresponent reconeixement mèdic i la prova d'aptitud física.  
  
Tant el reconeixement mèdic com les proves d'aptitud física seran realitzades pel Servici de Prevenció Alié (SPA).  
A fi de garantir el manteniment de l'aptitud física durant l'exercici del treball hauran de realitzar-se, amb caràcter obligatori, exercicis físics adequats i, sempre que siga possible, en les instal·lacions públiques existents en les proximitats de la localitat de la Base de la Unitat, complementats amb altres a efectuar en les zones d'actuació de la dita unitat.  
L'empresa gestionarà les autoritzacions necessàries per a la disposició de les esmentades instal·lacions.  
El procediment per a constatar l'aptitud per al treball serà el següent:  
  
A) Personal integrant de les Brigades d'Emergència amb contracte indefinit a temps complet.  
El personal integrant de les Brigades d'Emergència amb contracte indefinit a temps complet realitzarà anualment un reconeixement mèdic. La seua realització es durà a terme durant la jornada de treball. Si per raons organitzatives les esmentades proves s'han de realitzar fora de la jornada, es procedirà a compensar els treballadors d'acord amb el que establix l'article 31. Si es donara la circumstància que el treballador ha d'utilitzar, per a acudir a estes proves, el seu vehicle, serà compensat d'acord amb el que establix el règim retributiu, en concepte d'import per km/desplaçament amb vehicle propi.  
  
Al personal integrant de les Brigades d'Emergència amb contracte indefinit a temps complet que en els reconeixements mèdics periòdics realitzats pel SPA se li detectara alguna malaltia o patologia que recomanara la seua baixa mèdica haurà d'acudir, en el termini màxim de cinc dies, al Servici Valencià de Salut amb l'informe emés per aquells perquè determine allò que siga procedent amb vista a la seua situació laboral.  
El treballador haurà d'entregar a l'empresa el document acreditatiu de la seua assistència al Servici Valencià de Salut i de la presentació del referit informe, així com de la decisió del mateix sobre la seua baixa mèdica, l'endemà de la seua data d'emissió.  
  
B) Personal integrant de les Brigades d'Emergència amb contracte d'obra o servici determinat.  
El personal integrant de les Brigades d'Emergència amb contracte d'obra o servici determinat realitzarà un reconeixement mèdic i una prova d'aptitud física abans de la seua incorporació i a final d'any.  
El personal integrant de les Brigades d'Emergència amb contracte d'obra o servici determinat, que resulte no apte o apte condicionat en els reconeixements mèdics i/o les proves d'aptitud física realitzats pel SPA, haurà d'acudir, en el termini màxim de cinc dies, al Servici Valencià de Salut amb l'informe emés per aquells perquè determine allò que siga procedent amb vista a la seua situació laboral.  
El treballador haurà d'entregar a l'empresa el document acreditatiu de la seua assistència al Servici Valencià de Salut i de la presentació del referit informe, així com de la decisió d'este sobre la seua baixa mèdica, l'endemà de la seua data d'emissió.  
Quan un treballador no supere el reconeixement mèdic i no puga acreditar l'aptitud necessària per mitjà de certificació expedida, sota la seua responsabilitat, pel metge de capçalera o especialista del Servici Valencià de Salut, en la qual s'haurà de mencionar expressament el lloc de treball o les funcions, es considerarà que no reunix l'aptitud necessària per a exercir-les i causarà baixa definitiva en l'empresa.  
  
Atés que, entre la superació de les proves d'aptitud (reconeixement mèdic i capacitat aeròbica) i l'inici de la campanya, els treballadors poden trobar-se en situacions d'incapacitat temporal o aportar certificació oficial del Servici Valencià de Salut d'estar en situació semblant a esta que els impedisquen incorporar-se a la campanya en la data prevista, es procedirà a la reserva del seu lloc en la unitat fins que presenten l'alta mèdica.  
En estos supòsits i atenent la gravetat de la malaltia que ha provocat la situació d'incapacitat o assimilada a esta, el reingrés al lloc de treball després de l'alta mèdica es realitzarà atenent els següents condicionants:  
  
a) Reingrés immediat i sense necessitat de realitzar noves proves d'aptitud, quan la malaltia patida siga de caràcter lleu.  
b) Superació d'unes noves proves d'aptitud, quan per la gravetat de la malaltia patida siga necessari constatar la possible existència de seqüeles invalidants per al desenrotllament de les comeses pròpies del seu lloc de treball.  
1. En cas de superar-les el treballador serà compensat pels dies transcorreguts des de la presentació de l'esmentat comunicat d'alta o certificat oficial del Servici Valencià de Salut d'estar en situació assimilada fins al dia de la seua incorporació, d'acord amb el seu lloc de treball.  
2. Si el treballador no supera estes noves proves d'aptitud però és previsible la seua recuperació en el temps, es procedirà d'acord amb el que establix el paràgraf segon i següents del present apartat.  
3. En el supòsit que davant de la notorietat de les seqüeles, el Servici Mèdic d'Empresa estime que estes tenen caràcter permanent i sense possibilitat de recuperació, es procedirà a convocar la Comissió de Seguiment del present Conveni per a acordar la seua baixa definitiva en el servici.  
  
C) Personal de les Brigades de Reforç amb contracte fix discontinu.  
  
El personal integrant de les Brigades de Reforç amb contracte fix discontinu realitzarà un reconeixement mèdic i una prova d'aptitud física abans de l'inici de la campanya, coincidint amb la crida a esta.  
  
En el cas que algun treballador integrant de les Brigades de Reforç amb contracte fix discontinu siga no apte o apte condicionat com a conseqüència de la no superació del reconeixement mèdic i/o la prova d'aptitud física, es procedirà a tramitar la seua alta en la Seguretat Social a l'inici de la campanya, i el treballador haurà d'acudir, en el termini màxim de cinc dies, al Servici Valencià de Salut perquè, a la vista dels informes emesos pel SPA, determine allò que siga procedent amb vista a la seua situació laboral.  
El treballador haurà d'entregar a l'empresa el document acreditatiu de la seua assistència al Servici Valencià de Salut i de la presentació del referit informe, així com de la decisió d'este sobre la seua baixa mèdica, l'endemà de la seua data d'emissió.  
Quan un treballador no supere el reconeixement mèdic i no puga acreditar l'aptitud necessària per mitjà de certificació expedida, sota la seua responsabilitat, pel metge de capçalera o especialista del Servici Valencià de Salut, en la qual s'haurà de citar expressament el lloc de treball o les funcions, es considerarà que no reunix l'aptitud necessària per a exercir-les i causarà baixa definitiva en l'empresa.  
  
En l'esmentat supòsit causarà baixa definitiva en l'empresa i tindrà dret a una indemnització de 20 dies del salari real de l'any en curs per cada any complet de treball efectiu, prorratejant-se per mesos els períodes de temps inferiors a un any i comptabilitzant-se els esmentats servicis a partir de l'1 de gener de 1992.  
Atés que entre la superació de les proves d'aptitud (reconeixement mèdic i capacitat aeròbica) i l'inici de la campanya els treballadors poden trobar-se en situacions d'incapacitat temporal o aportar certificació oficial del Servici Valencià de Salut d'estar en situació semblant a esta que els impedisquen incorporar-se a la campanya en la data prevista, es procedirà a la reserva del seu lloc en la unitat fins que presenten l'alta mèdica.  
En estos supòsits i atenent la gravetat de la malaltia que ha provocat la situació d'incapacitat o assimilada a esta, el reingrés al lloc de treball després de l'alta mèdica es realitzarà atenent els següents condicionants:  
  
a) Reingrés immediat i sense necessitat de realitzar noves proves d'aptitud, quan la malaltia patida siga de caràcter lleu.  
b) Superació d'unes noves proves d'aptitud, quan per la gravetat de la malaltia patida siga necessari constatar la possible existència de seqüeles invalidants per al desenrotllament de les comeses pròpies del seu lloc de treball.  
1. En cas de superar-les el treballador serà compensat pels dies transcorreguts des de la presentació de l'esmentat comunicat d'alta o certificat oficial del Servici Valencià de Salut d'estar en situació assimilada fins al dia de la seua incorporació, d'acord amb el seu lloc de treball.  
2. Si el treballador no superara estes noves proves d'aptitud però és previsible la seua recuperació en el temps, es procedirà d'acord amb el que establix el paràgraf segon i següents del present apartat.  
3. En el supòsit que davant de la notorietat de les seqüeles, el Servici Mèdic d'Empresa estime que estes tenen caràcter permanent i sense possibilitat de recuperació, es procedirà a convocar la Comissió de Seguiment del present Conveni per a acordar la seua baixa definitiva en el servici amb la referida indemnització.  
  
D) Personal de les Brigades de Reforç amb contracte d'obra o servici determinat.  
El personal que haja d'incorporar-se a les Brigades de Reforç amb contracte d'obra o servici determinat, realitzarà un reconeixement mèdic i una prova d'aptitud física abans de l'inici de la campanya.  
Quan un treballador no supere el reconeixement mèdic i/o la prova d'aptitud, no podrà incorporar-se al servici.  
  
E) Personal que retorne d'una excedència voluntària o d'una incapacitat temporal superior a 12 mesos.  
Tot el personal que retorne d'una excedència voluntària o d'una incapacitat temporal superior a 12 mesos realitzarà amb caràcter obligatori, el corresponent reconeixement mèdic i la prova d'aptitud física.  
  
En el cas, que resulte no apte o apte condicionat en els reconeixements mèdics i/o les proves d'aptitud física realitzats pel Departament SPA, haurà d'acudir, en el termini màxim de cinc dies, al Servici Valencià de Salut amb l'informe emés per aquells perquè determine allò que siga procedent amb vista a la seua situació laboral.  
El treballador haurà d'entregar a l'empresa el document acreditatiu de la seua assistència al Servici Valencià de Salut i de la presentació del referit informe, així com de la decisió d'este sobre la seua baixa mèdica, l'endemà de la seua data d'emissió.  
Quan un treballador no supere el reconeixement mèdic i/o la prova d'aptitud de formació física no puga acreditar l'aptitud necessària per mitjà de certificació expedida, sota la seua responsabilitat, pel metge de capçalera o especialista del Servici Valencià de Salut, en la qual s'haurà de citar expressament el lloc de treball o les funcions, es considerarà que no reunix l'aptitud necessària per a exercir-les i causarà baixa definitiva en l'empresa amb la corresponent indemnització de 20 dies del salari real de l'any en curs per cada any complet de treball efectiu, prorratejant-se per mesos els períodes de temps inferiors a un any i comptabilitzant-se els esmentats servicis a partir de l'1 de gener de 1992.  
  
En els cinc supòsits anteriors, mentres que un treballador romanga en situació de no aptitud o aptitud condicionada i, fins a la decisió del Servici Valencià de Salut, l'empresa haurà de comunicar per escrit a este les indicacions emeses pel servici mèdic quant a la seua incorporació al lloc de treball i/o al tipus d'activitats que pot realitzar.  
  
En els casos B i C es reserva el lloc de treball mentres es mantinga la situació d'IT o assimilada. Una vegada finalitzada l'esmentada situació i abans de la seua incorporació al treball se sotmetrà el treballador al reconeixement mèdic i si és el cas, la prova d'aptitud física.  
El contingut i els barems de la prova d'aptitud física s'arreplega en l'annex núm. 2 del present Conveni.  
  
Article 28. Incorporació al treball  
Els treballadors amb contracte fix discontinu del servici de Brigades d'Emergència, que han realitzat el reconeixement mèdic i, si és el cas la prova d'aptitud física, s'incorporaran des de l'inici de la campanya a les unitats a què han quedat adscrits.  
Els treballadors amb contracte d'obra o servici determinat que segons l'article 27 estiguen obligats a realitzar el reconeixement mèdic i la prova d'aptitud física i resulten aptes per a l'exercici de les seues funcions, s'incorporaran al treball formalitzant, amb caràcter previ, contracte de treball d'acord amb la modalitat establida en l'article 15.1 apartat a) de l'Estatut dels Treballadors, la duració de la qual s'ajustarà a la de la campanya de què es tracte (12 mesos o inferior).  
  
Article 29. Cobertura provisional de les situacions d'incapacitat temporal  
El lloc de treball generat provisionalment per una situació d'incapacitat temporal del seu titular, serà cobert de manera provisional per un treballador amb contracte d'interinitat o per un corretorns.  
  
  
Article 30. Jornada laboral  
La jornada de treball efectiu en còmput anual serà de 1630 hores distribuïdes de dilluns a diumenge i amb un descans setmanal de 48 hores continuades. Dins de l'esmentada jornada queda inclòs el temps dedicat a la formació.  
Als efectes de l'esmentat còmput, les hores de jornada realitzades en festius tindran la consideració d'ordinàries.  
El còmput de la jornada laboral diària, tant per al seu inici com per a la seua finalització, es durà a terme des del lloc de reunió de la unitat i serà de 10 hores.  
S'establixen trenta minuts de descans per a l'entrepà, que es computaran com a temps de treball efectiu.  
S'establixen seixanta minuts de descans per al menjar, que es computaran com a temps de treball efectiu. Es determinaran uns períodes de descans per a la seua realització que variaran en raó a l'hora d'inici de la jornada diària.  
Durant el temps dedicat a l'entrepà així com en l'hora del menjar, haurà de quedar garantida l'operativitat immediata dels treballadors per a atendre les possibles emergències que es produïsquen en eixe període de temps, i este es podrà realitzar en llocs adequats, entenent-se com a tals els establiments d'hostaleria.  
Quan per raons meteorològiques, catàstrofes etc., siga impossible la incorporació al treball, no es practicarà cap descompte en les retribucions de la jornada.  
  
Article 31. Hores extraordinàries  
Tindrà la consideració d'hora extraordinària tota aquella que sobrepasse la jornada laboral diària establida en el calendari laboral per a cada tipus d'unitat.  
Totes les hores extraordinàries es compensaran en temps de descans, llevat que el treballador opte per compensació econòmica.  
Els treballadors podran acumular les hores extraordinàries realitzades dins dels quatre mesos següents a la seua generació. En cas de no haver sigut gaudides en l'esmentat període, seran abonades en la nòmina del mes següent.  
En el cas que el treballador no reunisca les hores necessàries per a la compensació d'una jornada, s'amplia el període de compensació per damunt dels quatre mesos fins que reunisca les hores necessàries per a la compensació d'una jornada completa, i com a màxim fins al 31 de desembre de l'any en curs. Cada vegada que s'acumulen les hores extraordinàries que donen dret a la compensació d'una jornada comença el còmput dels quatre mesos en què haurà de realitzar el gaudi.  
  
Quan el treballador haja sigut mobilitzat fora de la seua jornada de treball per a atendre situacions d'emergència del servici, a més de les hores extraordinàries generades durant la intervenció en l'emergència, es computaran com a tals 30 minuts del total de 45 emprats en la constitució de la unitat. Al llarg de la vigència del present Conveni, quan la situació econòmica i la normativa d'aplicació en matèria de massa salarial del sector públic ho permeten, la Comissió de Seguiment valorarà la possibilitat d'estendre la consideració d'hores extraordinàries a la totalitat del temps destinat a la constitució de la unitat en els supòsits de localització. Durant els mesos de juliol, agost i setembre les primeres hores s'amortitzaran a càrrec del Complement de Major dedicació segons l'article 38.  
El valor de les hores extraordinàries de cada lloc de treball queda arreplegat en l'annex núm. 3.  
Per al còmput d'hores extraordinàries, la jornada de cada treballador es registrarà dia a dia i es totalitzarà mensualment.  
La compensació tindrà lloc a partir de l'acumulació d'hores a compensar en jornades completes de treball. Les jornades de compensació s'hauran de sol·licitar amb un mes d'antelació.  
Si hi ha coincidència en les dates de gaudi de les esmentades compensacions entre diversos treballadors d'una mateixa unitat, s'atendran les sol·licituds per l'orde cronològic de la seua presentació, i s'haurà de mantindre i salvaguardar, en tot, cas l'operativitat de la unitat. Per a això únicament es podrà gaudir una llicència de compensació d'hores extraordinàries per dia natural i brigada més autobomba assimilada. El total de llicències de compensació per hores extraordinàries que es podran autoritzar diàriament en cada província serà, com a màxim, el nombre total d'unitats de corretorns contractats per a l'esmentada província.  
  
En funció del moment en què s'hagen realitzat les hores extraordinàries es poden classificar en 2 grups:  
 Hores extraordinàries realitzades dins del període de localització.  
 Hores extraordinàries realitzades dins del període de descans setmanal.  
Basant-se en la classificació anterior, la compensació de les hores extraordinàries es realitzarà d'acord amb el que disposa la taula següent:  
  
  
 Compensació en temps lliure Compensació econòmica  
Hores extraordinàries realitzades dins del període de localització (Tipus A) 1:2 1:1  
Hores extraordinàries realitzades dins del període de descans setmanal (Tipus B) 1:2 1:1,5  
  
  
- Període de localització, és aquell que va des de:  
· La finalització de la jornada laboral del segon dia del torn anterior fins l'inici de la jornada laboral del primer dia del torn propi.  
  
· La finalització de la jornada laboral del primer dia del torn propi fins a l'inici de la jornada laboral del segon dia del torn propi.  
- Període de descans setmanal, és aquell que va des de:  
· La finalització de la jornada laboral del segon dia del torn propi fins a la finalització de la jornada laboral del segon dia del torn següent.  
  
  
Article 32. Canvis de torn  
Canvi de torn temporal (1 dia)  
Prèvia notificació a l'empresa, subscrita pels treballadors interessats, podran efectuar-se canvis de torn per un període màxim de tres dies en el mes.  
Seran possibles els canvis de torn entre treballadors que exercisquen els llocs de treballs de Cap d'Unitat, Subcap, Brigadista i Substitut de Vacacions dins d'una mateixa unitat, sempre que en l'esmentada unitat quede garantida la presència d'un treballador que puga exercir-ne de responsable (Cap d'Unitat, Subcap i/o Substitut de Vacacions). Les absències que tinguen lloc en una unitat i que siguen imputables a situacions (llicències, permisos, incapacitats temporals i compensacions d'hores extraordinàries per temps lliure) no limitaran la capacitat dels treballadors per a poder gaudir dels canvis de torn que corresponguen, i serà responsabilitat de l'empresa garantir la presència del mencionat responsable en la unitat.  
Durant cada jornada només podrà produir-se un canvi de torn per unitat.  
Les autobombes es consideraran com a unitats independents de les brigades a què van associades a l'hora de realitzar canvis de torn.  
  
Els substituts de vacacions podran canviar amb els conductors d'autobomba, però en este cas ja hi haurà un canvi en la Brigada d'Emergència no i serà possible cap més. Sempre que els conductors d'autobomba canvien entre si es pot produir un canvi de torn dins de la Brigada d'Emergència.  
Cap dels dos treballadors involucrats en el canvi de torn podrà acumular més de tres dies continuats de treball.  
Sent el descans mínim setmanal de 48 hores continuades un dret dels treballadors, este podrà ser reduït com a conseqüència dels canvis de torn.  
No podran sol·licitar-se canvis de torn per als dies en què la unitat canvia d'horari nocturn a diürn o viceversa.  
La notificació de cada canvi de torn per part dels dos treballadors interessats haurà de realitzar-se per escrit, per mitjà de l'imprés que s'adjunta al present conveni.  
El temps que hi haja entre la primera data i la segona data que han de figurar en la sol·licitud del canvi de torn haurà de ser igual o inferior a 40 dies naturals.  
La primera data (per orde cronològic) de les dos que han de figurar en la sol·licitud del canvi de torn haurà de ser tal que entre esta i la data de comunicació del canvi de torn del responsable de la unitat al Cap de Dotacions TRAGSA hi haja almenys 5 dies naturals.  
  
A tots els efectes un canvi de torn suposa que els treballadors implicats en este han d'assumir, durant les dates en què es produïx, totes les condicions laborals del treballador a qui voluntàriament substituïxen, així com les responsabilitats assignades al mencionat treballador, a excepció d'aquelles que no puguen exercir pel lloc de treball que exercixen.  
Amb 5 dies naturals d'antelació a la primera de les dates de realització d'un canvi de torn ja aprovat, els treballadors sol·licitants podran presentar escrit d'anul·lació del canvi de torn, que haurà d'anar firmada per ambdós treballadors.  
Totes les notificacions de canvi de torn hauran de ser tramitades a través del responsable d'unitat, per mitjà de l'imprés degudament firmat pels interessats. A partir d'eixe moment el responsable de la unitat donarà la conformitat a la sol·licitud (si és procedent) i es posarà en contacte amb el Cap de Dotacions TRAGSA corresponent a fi que l'empresa conega la sol·licitud en tràmit.  
  
Canvi de torn permanent  
Prèvia notificació a l'empresa, seran possibles els canvis de torn permanents entre els treballadors d'una mateixa unitat que exercisquen el mateix lloc de treball i per al període mínim d'un any.  
Estos hauran de sol·licitar-se l'any en curs, abans del mes d'octubre, per a la seua efectivitat a partir de gener del següent any.  
  
Canvi de torn de vacacions. Segons s'establix en l'article núm. 9.  
  
La denegació del canvi de torn només es donarà en el supòsit de no complir-se els requisits anteriors, i es farà arribar als interessats per escrit.  
A fi que els responsables de les Brigades d'Emergència puguen realitzar el control dels canvis de torn en l'annex núm. 10 s'arreplega l'imprés per mitjà del qual s'ha de notificar a l'empresa els canvis de torn.  
  
  
Article 33. Permutes  
De mutu acord, els treballadors podran sol·licitar a l'empresa la permuta dels seus llocs de treball sempre que coincidisca lloc i període de contractació.  
Els treballadors no podran permutar els seus llocs de treball fins que no haja transcorregut una campanya des de l'ocupació efectiva d'un lloc de treball.  
Aquells treballadors que han d'accedir a la jubilació (en qualsevol de les seues modalitats), no podran permutar el seu lloc de treball en els 6 mesos anteriors a la data d'inici de la jubilació.  
Els treballadors que es troben en situació d'excedència amb reserva de lloc de treball no podran realitzar permutes.  
Article 34. Calendari laboral  
El calendari laboral del personal adscrit al servici de Brigades d'Emergència, a realitzar per la direcció de l'empresa, arreplegarà els torns de treball així com els períodes vacacionals referents a l'any en curs. El treballador coneixerà el referit calendari abans d'iniciar cada campanya.  
  
Article 35. Règim retributiu  
Les percepcions econòmiques dels treballadors del Servici de Brigades d'Emergència hauran d'estar integrades en alguns dels conceptes següents:  
A. Percepcions salarials.  
1. Salari base.  
2. Complements salarials.  
2.1. De lloc de treball.  
2.1.1. Complement professional del servici.  
2.1.2. Complement de localització.  
2.2. Per quantitat o qualitat de treball.  
2.2.1. Complement de major dedicació.  
2.2.2. Hores extraordinàries tipus A.  
2.2.3. Hores extraordinàries tipus B.  
2.3. Personals.  
2.3.1. Complement per antiguitat.  
2.4. De venciment superior al mes.  
2.4.1. Pagues extraordinàries.  
  
B. Percepcions extrasalarials.  
1. Plus de menjar.  
2. Plus de transport.  
3. Import km per desplaçament amb vehicle propi. S'abonarà des del domicili habitual.  
4. Manutenció per desplaçament.  
En l'annex núm. 3 adjunt al present Conveni, s'establixen els valors dels distints conceptes econòmics.  
  
Article 36. Complement professional del servici  
Ateses les especials característiques que comporta la prestació del Servici, s'establix un complement professional per lloc de treball que retribuïx les situacions següents:  
- Nocturnitat i plus de treball per torns: es considera treball nocturn el realitzat entre les 22 hores i les 06 hores de l'endemà.  
La jornada de treball en torn de nit no podrà excedir huit hores diàries de mitjana en un període de quinze dies i, en cap cas, el treballador romandrà en el mencionat torn més de dos setmanes consecutives.  
  
- Disponibilitat: declarada una situació d'emergència durant el desenrotllament de la jornada laboral ordinària, el treballador haurà de continuar prestant els seus servicis a la finalització de la mateixa, sempre que persistisca l'esmentada situació d'emergència.  
- Responsabilitat i dificultat tècnica: en raó a les peculiaritats i condicions exigides pel lloc de treball.  
  
Article 37. Complement de localització  
El complement de localització s'establix a fi de retribuir als treballadors de tots els llocs de treball pel fet que, produïda una situació d'emergència i estant el treballador fora de la jornada laboral, estiga localitzable per l'empresa i s'incorpore a la seua unitat en un termini màxim de quaranta-cinc minuts.  
Si el treballador no pot ser localitzat per l'empresa en estos supòsits d'emergència, l'esmentat complement experimentarà una minva semblant a la proporció existent entre les faltes d'incorporació i el total de situacions d'emergència que hagen requerit la seua presència al llarg d'un mes.  
Fins que no s'establisquen els torns de guàrdies localitzades per a cada unitat, l'esmentat complement es reduirà en un 25 % per cada falta de localització que es produïsca mensualment.  
A fi de garantir la localització del personal en el temps abans establit, l'empresa podrà determinar en cada cas el sistema de comunicació que considere oportú, el treballador estarà obligat a utilitzar-lo en els termes que s'establisquen, i l'empresa haurà de garantir l'efectivitat de la dita localització.  
  
Article 38. Complement de major dedicació  
El complement per major dedicació, que s'establix durant els mesos de juliol, agost i setembre, implicarà la possible realització d'un nombre d'hores a majors de jornada per mes per a atendre les necessitats del servici i serà d'11 hores. La percepció d'este complement no obliga a la realització efectiva de les hores assenyalades, llevat que ho requerisca el servici.  
Estes hores no es podran acumular d'un mes a un altre, i s'extingirà el seu còmput i la seua obligatorietat al finalitzar cada mes, moment en què haurà de procedir-se a la seua liquidació.  
  
Article 39. Complement per antiguitat  
Els treballadors percebran un complement per antiguitat en raó als triennis que tinguen consolidats en eixa data des de l'any 1994.  
  
Per a determinar el nombre de triennis es prendrà com a data inicial, exclusivament, la derivada de l'antiguitat que figura en les RP actualitzades a 31 de desembre de 2008, i es computarà un trienni per cada 36 mesos. Esta data d'antiguitat figurarà en el rebut de nòmina del personal amb contracte indefinit a temps complet.  
Una vegada calculada la data inicial amb l'antiguitat arreplegada en RP 2008 des de l'1 de gener de 2009, els triennis es calcularan automàticament cada 36 mesos de contractació real.  
L'import del trienni es calcularà sobre el salari base mensual vigent en cada moment, i la seua quantia s'establirà en l'1 % del referit salari base.  
Este complement es percebrà mensualment durant el període de contractació del treballador i amb efectes del dia 1 del mes en què es consolida.  
  
Article 40. Complement destinació corretorns  
El personal amb destinació de corretorns percebrà un complement mensual de 164,76 - en compensació dels gastos originats per la mobilitat geogràfica que implica l'exercici de les funcions de corretorns. Este complement serà actualitzat anualment segons l'increment salarial anual.  
  
Article 41. Pagues extraordinàries  
Els treballadors percebran anualment dos pagues extraordinàries en els mesos de juny i desembre, els imports de les quals s'establixen en l'annex núm. 3 del present Conveni.  
Estes pagues extraordinàries es percebran en els mesos indicats o, si és el cas, a la finalització del contracte de treball en la part proporcional que corresponga pel temps treballat.  
Així mateix en la nòmina de març, es percebrà en concepte de paga extraordinària gener-març l'import d'un salari base mensual o la part que corresponga en raó del temps treballat entre l'1 de gener i el 31 de març de l'any en curs.  
  
Article 42. Plusos de transport i menjar  
A fi de compensar els gastos que han d'efectuar els treballadors com a conseqüència de la seua activitat laboral, s'abonarà mensualment a tots els treballadors un plus de transport i un plus de menjar de caràcter indemnitzatori.  
  
Article 43. Garanties del personal que conduïx al servici de l'empresa  
Les infraccions de trànsit i les responsabilitats que se'n deriven seran per compte de l'empresa quan esta siga la responsable de la infracció i per compte de la persona que en eixos moments conduïsca el vehicle, quan la infracció es dega a causes imputables a ella.  
En el cas que a un treballador li siga retirat el permís de conduir i este figure entre els requisits del seu lloc de treball, l'esmentat treballador ho haurà de comunicar a la Comissió de Seguiment i de l'Empresa amb la suficient antelació a fi que esta estudie les possibilitats de reorganització de la unitat a què pertany el treballador. Si la reorganització és possible, el treballador podrà exercir treballs d'inferior lloc de treball per força de causa major mentres subsistisca la situació referida. Si no és possible la reorganització, el treballador passarà a la situació de suspensió temporal del contracte.  
  
En aquells supòsits de sancions de trànsit per infraccions molt greus, amb responsabilitat del treballador, l'empresa avançarà el seu import i es procedirà a la seua devolució per mitjà de descomptes raonables en la nòmina.  
  
Article 44. Permanència en actuacions d'emergència  
La direcció de l'empresa haurà de disposar totes les mesures necessàries tendents a permetre que el temps de permanència dels treballadors en actuacions d'emergència no supere les dotze hores continuades inclòs el temps de desplaçaments, i serà responsabilitat de l'empresa disposar dels mitjans necessaris per a efectuar la retirada d'aquells treballadors que es troben en l'esmentada situació.  
Si el treballador és localitzat fora de la seua jornada laboral per a atendre una emergència i esta se solapa amb la següent jornada laboral, la suma entre el temps de jornada laboral i el temps dedicat a atendre l'emergència no superarà les dotze hores.  
En el cas que una unitat siga mobilitzada per a atendre una emergència durant la seua jornada laboral ordinària, el temps de treball no podrà superar les 20 hores continuades. S'entendrà per temps de treball la suma de:  
· El temps que va des de l'inici de la jornada laboral ordinària fins a la mobilització per a atendre l'emergència.  
· El temps de permanència en l'emergència.  
· El temps invertit en els desplaçaments.  
L'actuació d'un treballador en distintes emergències no superarà les dotze hores en un termini de 24 hores.  
L'empresa habilitarà zones de descans i el suport logístic necessari per als treballadors quan estos, inclús havent-se efectuat el seu relleu, per necessitats del servici no puguen abandonar la zona de l'actuació d'emergència.  
Així mateix l'empresa procurarà disposar dels mitjans necessaris per a la incorporació a la unitat d'aquells treballadors que, havent complit el seu període de descans setmanal, i trobant-se la seua dotació en una actuació d'emergència, hagen de fer-ho substituint els integrants que comencen eixe dia el seu període de descans setmanal.  
En cas que no siga així per qualsevol causa, el treballador que havent acudit al punt de trobada de la seua unitat no s'hi puga incorporar-, percebrà els seus conceptes salarials íntegrament.  
El que disposen els paràgrafs anteriors s'entén sense perjuí de l'atribució legal de competències en situacions d'emergència, en relació a mobilitzacions i desmobilitzacions, en el Pla Especial enfront del Risc d'Incendis Forestals o qualsevol altra norma.  
  
Article 45. Jubilació  
En relació amb l'accés a la jubilació anticipada als 64 anys i a la jubilació parcial dels treballadors adscrits al present Conveni, les parts acorden ampliar, en els seus propis termes, la vigència del contingut dels articles 45.2 i 45.3 del V Conveni Col·lectiu de Brigades d'Emergència de la Comunitat Valenciana, a excepció de les referències legislatives contingudes en este que s'entenen realitzades a la legislació vigent en el moment de la firma del present acord i, en concret, a la disposició final 12.2 de la Llei 27/2011 i article 8 del Reial Decret Llei 5/2013. Esta ampliació s'estendrà durant tota la vigència del present Conveni d'acord amb allò que s'ha estipulat en l'article 4.  
  
L'esmentada ampliació porta causa del que establix l'últim paràgraf del mencionat article 45 del V Conveni Col·lectiu de Brigades d'Emergència, així com de les comunicacions a l'Institut Nacional de la Seguretat Social realitzades per l'empresa els dies 10 i 12 d'abril i 15 de maig de 2013 per al registre de la identitat dels treballadors incorporats a un Pla de Jubilació Parcial amb anterioritat a l'1 d'abril de 2013, d'acord amb les previsions de la disposició final 12.2 de la Llei 27/2011, d'1 d'agost (en la redacció que en fa el Reial Decret Llei 5/2013, de 15 de març) i l'article 4 del Reial Decret 1716/2012, de 28 de desembre (en la redacció que en fa el mencionat Reial Decret Llei 5/2013).  
  
  
Article 46. Indemnitzacions  
A efectes indemnitzatoris, es tindrà en compte el temps de servicis prestat des de l'any 1992.  
  
  
DISPOSICIONS TRANSITÒRIES  
  
Primera  
Les activitats d'emergència, diferents de les d'extinció d'incendis forestals, a què es referix l'article 1 d'este Conveni s'incorporaran al servici d'acord amb un pla d'implantació en què s'arreplegue, sempre que siga possible, un calendari d'actuacions, s'hagen realitzat les avaluacions dels riscos que comporten cada una de les noves activitats, s'haja impartit la formació necessària i s'haja dotat les unitats dels equipaments adequats.  
La implantació es farà progressivament en les diferents unitats; si bé, des de l'entrada en vigor del present Conveni, estes realitzaran aquelles activitats d'emergència que no representen riscos addicionals ni requerisquen de formació ni d'equipaments específics.  
  
Segona  
S'acorda l'establiment d'un període transitori per a dur a terme la constitució i posada en funcionament del Llistat de Personal referit en la fase 3 de l'article 26. Durant l'any 2014, a partir de la firma del Conveni i fins al 31 de juliol de 2014 es constituirà este Llistat de Personal i serà utilitzat únicament per a la realització de cobertures de vacants de caràcter provisional.  
En l'últim trimestre de 2014 es realitzarà una prova de coneixements al personal inscrit en l'esmentat llistat. El resultat de la dita prova, junt amb els criteris de l'annex núm. 7, s'utilitzarà per a ordenar als components del Llistat de Personal per a poder cobrir vacants en el servici. Esta prova es realitzarà cada dos anys.  
L'empresa serà l'encarregada de l'elaboració de la prova de coneixements referida en el paràgraf anterior, la qual se sotmetrà a l'emissió d'informe per part dels membres de la representació dels treballadors en la Comissió de Seguiment.  
  
DISPOSICIÓ ADDICIONAL  
  
La formació específica necessària per a poder exercir el lloc de treball serà facilitada per l'empresa bé a càrrec del Pla de Formació nacional de TRAGSA o bé a través de formació interna del servici.  
  
  
DISPOSICIONS FINALS  
  
Primera  
Primera. Per a facilitar l'aplicació de la subrogació prevista en el Conveni Sectorial Autonòmic de Brigades d'Emergències (Terrestres I Helitransportades) de la Comunitat Valenciana (DOCV 5346 de data 14.09.2006), TRAGSA es compromet, en el moment en què no li siga encomanat el servici o part d'ell, a entregar a l'empresa, entitat o organisme que la succeïsca en la gestió, la següent documentació relativa al personal afectat:  
- Relació de personal amb: nom i cognoms, número d'afiliació a la seguretat Social, antiguitat, lloc de treball, jornada, horari de treball, modalitat contractual, període de gaudi de vacacions i, si és el cas, duració del mandat com a representant legal dels treballadors.  
  
- Relació del personal en situació d'excedència.  
- Relació de la resta del personal afectat per la subrogació amb les mateixes dades arreplegats en les RP.  
- Fotocòpia del Conveni Col·lectiu i de les actes d'aplicació del conveni.  
- Certificat de l'organisme competent d'estar al corrent de pagament en les quotes a la Seguretat Social dels treballadors afectats per la subrogació.  
- Fotocòpia dels fulls de salaris dels sis últims mesos, del contracte de treball i del rebut de liquidació-liquidació.  
- Fotocòpia dels TC1 i TC2 de cotització a la Seguretat Social corresponents als últims sis mesos.  
Esta documentació haurà d'estar en possessió de l'Administració autonòmica, de la Comissió de Seguiment i de l'empresa, organisme o entitat successora de TRAGSA, amb anterioritat a la data de l'inici de la gestió del servici per esta última, procurant que l'esmentada entrega s'efectue en reunió conjunta de les parts afectades.  
Per la seua banda, TRAGSA procedirà a liquidar a tots els treballadors els conceptes salarials que els dega fins al moment del canvi de titularitat, sense que corresponga indemnització per la finalització de la gestió del servici.  
  
Segona  
Segona. Les parts firmants manifesten el seu compromís d'integrar en el present Conveni el contingut del Pla per a la Igualtat Efectiva d'Hòmens i Dones que resulte del diagnòstic del col·lectiu de treballadors/es afectats.  
  
  
ANNEX 1  
  
FALTES I SANCIONS  
Atenent la importància i, si és el cas, a la reincidència en estes, les faltes es classifiquen en lleus, greus i molt greus.  
I. Es consideraran faltes lleus les següents:  
I.1. El retard injustificat en l'exercici de les funcions encomanades, quan este retard no pertorbe sensiblement el servici.  
I.2. No notificar amb caràcter previ la justificació de l'absència al treball, llevat que es prove la impossibilitat de fer-ho.  
I.3. L'abandó del treball sense causa justificada, sempre que siga per breu espai de temps. Si com a conseqüència de la dita actitud es causa perjuí d'alguna consideració a l'empresa o als companys de treball, o és causa d'accident o deteriorament dels mitjans d'aquella, esta falta podrà ser considerada com greu o molt greu, segons els casos i la responsabilitat que tinga assignada el treballador.  
I.4. La incorrecció en el tracte amb els companys dins de la jornada de treball, sempre que no se'n derive cap perjuí.  
I.5. La inobservança de les normes en matèria de prevenció de riscos laborals, sempre que no comporten risc per al treballador o els seus companys.  
I.6. Tres faltes de puntualitat mensuals en l'entrada del treball sense la deguda justificació, per temps total inferior a 20 minuts.  
I.7. La inassistència al treball d'un dia al mes, sense causa justificada.  
I.8. El descuit o desídia en l'ús i manteniment del material, vestuari i equips de protecció individual.  
I.9. No atendre durant el treball els requeriments provinents del comandament amb la correcció i diligència degudes  
II. Es consideraran faltes greus les següents:  
II.1. La desobediència durant el treball als superiors en matèria de treballs relacionats amb el servici. Si se'n deriva perjuí notori per a l'empresa o companys de treball, es considerarà falta molt greu.  
  
II.2. La imprudència en l'acte de servici. Si esta implica risc d'accident per a si o per als seus companys o perill de deteriorament del material, podrà ser considerada com falta molt greu. En tot cas, es considerarà imprudència en acte de servici no utilitzar les peces de roba i els equips de seguretat d'ús obligatori, així com l'incompliment de les normes en matèria de seguretat i salut.  
II.3. L'ocupació per a ús propi de ferramentes, mitjans o servicis de l'empresa.  
II.4. La desconsideració durant el treball amb les autoritats, superiors o subordinats en la seua relació amb el servici o viceversa.  
  
II.5. Negar-se, obstaculitzar o eludir durant el treball les prestacions del servici quan siga requerit per la superioritat per a necessitats d'inajornable compliment.  
II.6. Utilitzar la roba de treball facilitada per l'empresa fora de la jornada laboral.  
II.7. El retard injustificat en la presentació dels corresponents comunicats de baixa i alta per situacions d'incapacitat temporal. S'entendrà que hi ha retard injustificat quan es presenten els esmentats comunicats cinc dies després de les dates de baixa o alta, sempre que no hi haja causes de força major que ho justifiquen.  
II.8. Sol·licitar un permís al·legant causes falses o inexistents.  
II.9. Proporcionar a l'empresa, conscientment, informació falsa quan s'haja sol·licitat per raó del servici.  
II.10. La reiteració o reincidència en qualsevol falta lleu dins del mateix trimestre, sempre que hi haja hagut sanció per escrit.  
II.11. Tres faltes de puntualitat mensuals en l'entrada del treball sense la deguda justificació, per un període de temps total superior a 20 minuts.  
II.12. La inassistència al treball entre dos i quatre dies al mes, sense causa justificada.  
III. Es consideraran faltes molt greus les següents:  
III.1. El frau, la deslleialtat o l'abús de confiança en les gestions encomanades i el furt o robatori, tant als seus companys de treball com a l'empresa.  
III.2. Tota actuació que supose discriminació per raó de raça, sexe o religió, llengua, opinió, lloc de naixement o qualsevol altra condició o circumstància personal o social.  
III.3. L'assetjament sexual a un treballador, màximament quan vaja acompanyat d'abús d'autoritat o siga realitzat per una persona de superior lloc de treball.  
III.4. La realització de treballs per compte propi o d'altri d'un treballador quan es trobe en situació de baixa.  
III.5. L'embriaguesa o drogoaddicció sempre que repercutisquen negativament en el treball.  
III.6. Els maltractaments de paraula o obra o la falta greu de respecte i consideració als superiors, companys i subordinats durant el treball.  
  
III.7. Causar accidents o danys greus en persones i coses per negligència o imprudència inexcusable durant el treball.  
III.8. Abandonar el treball en lloc de responsabilitat.  
III.9. La inobservança negligent de les normes de salut laboral i seguretat en el treball, quan siguen causants d'accident laboral greu o perjuís greus als companys o a l'empresa.  
III.10. Les amenaces o coaccions de forma individual i col·lectiva.  
III.11. La reiteració o reincidència en qualsevol falta greu dins del mateix semestre, sempre que hi haja hagut sanció per escrit.  
III.12. L'abús d'autoritat. Es considerarà abús d'autoritat els casos en què hi haja una utilització anormal del personal en benefici propi, així com l'emissió d'ordes que posen en perill la integritat personal del treballador o la seua dignitat durant el treball.  
III.13. L'assetjament moral i psicològic als companys, subordinats o superiors  
El treballador afectat per les conductes descrites en els dos epígrafs anteriors, ho posarà per escrit en coneixement del Cap del Departament de Recursos Humans, qui entregarà a l'interessat justificant acreditatiu de la recepció.  
III.14. Deu faltes de puntualitat en l'entrada del treball durant un període de sis mesos o vint durant un any, totes elles sense la deguda justificació.  
III.15. La inassistència al treball durant tres dies consecutius o 5 dies alterns en un període d'un mes, sense la deguda justificació.  
IV. Sancions  
En funció de la qualificació de les faltes, les sancions a imposar seran les següents:  
IV.1. Per faltes lleus:  
- Amonestació verbal.  
- Amonestació per escrit.  
- Suspensió d'ocupació i sou per un dia.  
IV.2. Per faltes greus:  
- Suspensió d'ocupació i sou de 2 a 12 dies.  
- Inhabilitació temporal per un termini no superior a un any per a ascendir a lloc de treball o grau superior.  
IV.3. Per faltes molt greus  
- Suspensió d'ocupació i sou de 13 dies a un mes.  
- Inhabilitació temporal per un termini superior a un any per a ascendir a lloc de treball o grau superior.  
- Separació definitiva del servici o acomiadament.  
  
PROCEDIMENT SANCIONADOR.  
1. Prèviament a la imposició de sancions per faltes greus o molt greus als treballadors que tinguen la condició de representants legals o sindicals, els serà instruït expedient contradictori en què seran escoltats, a part de l'interessat, la resta de membres de la representació a què pertanguera, si n'hi ha.  
L'obligació d'instruir l'expedient contradictori al·ludit anteriorment, s'estén fins a l'any següent a la cessació en el càrrec representatiu.  
2. En aquells supòsits en què l'empresa pretenga imposar una sanció als treballadors afiliats a un sindicat, amb caràcter previ a la imposició de la dita mesura, haurà de donar audiència als delegats sindicals, si n'hi ha.  
3. Les sancions es comunicaran per escrit al treballador, fent constar la data i els fets que la motiven, sense que puguen imposar-se sancions que consistisquen en la reducció de vacacions o una altra minoració dels drets de descans del treballador.  
4. Les sancions imposades per faltes greus i molt greus seran notificades als representants legals dels treballadors.  
5. Les faltes lleus prescriuran al cap de deu dies, les greus als vint dies i les molt greus als seixanta dies a partir de la data en què l'empresa va tindre coneixement de la seua comissió i, en tot cas, als sis mesos d'haver-se comesa.  
La invalidació de les notes desfavorables es produirà pel transcurs del termini de tres, sis o dotze mesos des de la data del compliment de la sanció, segons que esta corresponga a falta lleu, greu o molt greu.  
  
  
  
ANNEX 2  
Proves d'aptitud física  
  
L'aptitud física dels treballadors per a la realització de les activitats requerides pel Servici d'Extinció d'Incendis Forestals i Altres Actuacions d'Emergència a la Comunitat Valenciana s'acreditarà per mitjà de la capacitat aeròbica, d'acord amb la prova arreplegada en el present annex.  
La capacitat aeròbica és el cabal màxim d'oxigen que es pot captar a través del sistema respiratori i a continuació, transportar a tots els músculs del cos pel sistema circulatori.  
L'assimilació d'oxigen és el factor bàsic que limita la capacitat per a realitzar l'esforç requerit per un treball, ja que els músculs necessiten un aprovisionament continu durant este; com més eficient siga el sistema de captació i de transport d'oxigen, millor es pot realitzar el treball físic.  
  
A més d'una adequada aportació d'oxigen, la realització de treballs físics requerix també una aptitud muscular suficient, que es manifesta en la força, agilitat, reflexos, equilibri i habilitat.  
Per a contrastar l'aptitud física dels treballadors del servici s'emprarà l'anomenada «Prova del banc» amb què es determina la seua capacitat aeròbica. Per a sotmetre's a esta prova els treballadors no tindran limitades cap de les seues funcions mecàniques.  
En les seues realització s'empren un banc de 40 cm. d'alçària per a hòmens i de 33 cm. per a dones, en què es pujarà i baixarà a raó de 90 moviments per minut (25,5 vegades/minut) durant un període de 5 minuts.  
El ritme es marca amb un aparell denominat «metrònom». Una vegada finalitzat este temps, la persona que ha realitzat l'exercici reposarà 15 segons, després dels quals se li prendrà el pols durant uns altres 15 segons.  
Amb les dades obtingudes, es passa a les taules que s'hi acompanyen en què es determina la capacitat aeròbica. El valor mínim exigible de la capacitat aeròbica per als treballadors del servici és de 40, i es considerarà com «no aptes» els que no l'aconseguisquen.  
Prèviament a realitzar esta prova s'arreplegaran les dades següents: pols en repòs, edat i pes, a més d'aquells altres que resulten aconsellables per a evitar riscos al treballador que se sotmeta a ella.  
És recomanable fer la prova del banc en lloc ampli i amb una temperatura de 20 a 25 ºC.  
(La prova del banc va ser aprovada per la Comissió Tècnica de Normalització Sobre Incendis Forestals en la seua reunió de 17 de març de 1993. Recomanació CTN-ICONA/CCAA NÚM. 1/93)  
  
  
  
  
  
  
  
ANNEX 3  
Règim retributiu  
  
  
  
  
  
  
ANNEX 4  
Equip de protecció individual per al servici brigades d'emergència  
  
DESCRIPCIÓ U. B.E. U. B.   
REFORÇ  
EQUIP DE PROTECCIÓ INDIVIDUAL TIPUS II  
Granota ignífuga 1 1  
Botes 2 1  
Casc 1 1  
Ulleres 1 1  
Màscara antifum 1 1  
Cantimplora 1 1  
Farmaciola individual 1 1  
Llanterna frontal 1 1  
Guants d'incendis 2 1  
Pantalons o cuixals de protecció 1\*\*\* 1\*\*\*  
Pantalla facial 1\*\*\* 1\*\*\*  
Guants de motoserrista 1\*\*\* 1\*\*\*  
Calçat de motoserrista 1\*\*\* 1\*\*\*  
Protector auditiu 1\*\*\* 1\*\*\*  
EQUIP DE PROTECCIÓ INDIVIDUAL TIPUS I  
ENAMORES DE VESTUARI  
Camiseta mànega curta 2 2  
Camiseta mànega llarga 2   
Camiseta d'esport 1 1  
Pantaló de treball 2 1  
Pantaló de pana 1   
Pol 2 1  
Forro polar 1 1  
Parca 1\*   
Xandall 1   
Pantaló d'esport 1 1  
Guants de treball 2 1  
Sabatilles d'esport 1 1  
  
  
\* Una peça per persona cada tres anys  
  
Resta: segons deteriorament  
  
\*\*\* Per a el personal que té assignada una motoserra/motodesbrossadora  
  
  
ANNEX 5  
Permisos i llicències  
  
Motiu de la llicència Justificants Termini per a presentar justificant  
a) Matrimoni Llibre de família o inscripció en registre de parelles de fet. En la reincorporació a la unitat.  
b) Naixement o adopció de fill Certificat mèdic de naixement o resolució d'adopció. 7 dies naturals.  
c) Accident, malaltia greu o hospitalització de familiars fins a segon grau. Defunció fins a tercer grau de consanguinitat o afinitat  
 Certificat mèdic en què conste la gravetat o Certificat hospitalari. / Certificat de defunció o esquela. En la reincorporació a la unitat.  
d) Trasllat de domicili habitual Certificat d'empadronament. Junt amb la sol·licitud de llicència.  
 Fotocòpia de: escriptura de compravenda, o contracte de lloguer, o rebut al seu nom o del seu cònjuge.   
e) Matrimoni de fills o pares Llibre de família i invitació. Junt amb la sol·licitud de llicència.  
f) Exàmens finals, alliberadors, o altres proves definitives d'aptitud i avaluació de centres oficials de formació  
 Certificat d'assistència a examen. En la reincorporació a la unitat.  
g) Deure inexcusable públic i personal inclòs sufragi actiu Citació judicial, Citació a mesa electoral. Designació de càrrec públic + Citació de deure inexcusable. Junt amb la sol·licitud de llicència.  
h) Funcions sindicals Sol·licitud de llicència per escrit. Amb 48 hores d'antelació excepte força major.  
Divendres per al dilluns: abans de les 14 h.  
i) Consultes mèdiques i receptes pròpies i de familiars Volant mèdic (P.10) o justificant d'assistència a consulta. En la reincorporació a la unitat.  
j) Exàmens prenatals i preparació al part Justificant mèdic o d'assistència a la classe de preparació. En la reincorporació a la unitat.  
k) Permís de lactància fill menor de 9 mesos Certificat mèdic naixement fill. En cas de gaudi patern, certificació de l'empresa de la mare confirmant el no gaudi d'ella. Junt amb la sol·licitud del permís.  
l) Reducció de jornada Llibre de família; Certificat de discapacitat. Junt amb la sol·licitud del permís.  
 En cas d'atenció de familiars:   
 - Certificat mèdic indicant que no pot valdre's per si mateix +   
 - Certificat de la TGSS declarant que no exercix activitat retribuïda.  
   
 - Llibre de família.   
M. Examen permís de conducció Certificat d'assistència a examen en què consten les hores de permanència. En la reincorporació a la unitat.  
  
  
1) Per a tots els casos haurà d'omplir-se PRÈVIAMENT, sempre que siga possible, el full de JUSTIFICACIÓ D'INCIDÈNCIES del Grup TRAGSA  
  
2) Els justificants de les llicències o permisos hauran de presentar-se en tot cas abans de finalitzar la relació laboral  
3) Els justificants podran ser avançats per fax abans de la seua reincorporació a les delegacions provincials, i s'hauran de presentar en tot cas els originals.  
  
ANNEX 6  
Grups professionals  
  
Segons establix l'article 22 del Reial Decret Legislatiu 1/1994, de 24 de març, pel qual s'aprova el text refós de la Llei de l'Estatut dels Treballadors, en relació amb la disposició addicional novena de la Llei 3/2012, del Sistema del Classificació Professional, es procedix a continuació a realitzar l'adaptació del sistema de classificació professional del Servici de Brigades d'Emergència que queda articulat basant-se en grups professionals cada un dels quals està integrat pels següents llocs de treball:  
  
GRUP PROFESSIONAL 1  
Llocs de treball  
- Cap de Dotacions Consorci  
- Cap de Dotacions TRAGSA  
  
GRUP PROFESSIONAL 2  
Llocs de treball  
- Cap d'Unitat  
- Subcap  
  
GRUP PROFESSIONAL 3  
Llocs de treball  
- Corretorns  
- Substitut de Vacacions  
- Conductor d'Autobomba  
  
GRUP PROFESSIONAL 4  
Lloc de treball  
- Brigadista  
  
Els llocs de treball tenen assignats els requisits d'accés, funcions específiques, coneixements, responsabilitats i habilitacions que s'establixen a continuació dins de cada grup professional:  
  
  
Requisits per a la cobertura per als llocs de treball:  
  
GRUP PROFESSIONAL 1  
Cap de Dotacions Consorci:  
Cap o Subcap d'Unitat en Brigades d'Emergència amb titulació de Tècnic Superior en Gestió Forestal i del Medi Natural, Tècnic Superior en Paisatgisme i Medi Rural, Tècnic Mitjà o Superior en Coordinació d'Emergències i Protecció Civil o titulació superior de branca forestal i les seues correspondències amb la LOGSE.  
  
  
GRUP PROFESSIONAL 2  
Cap Unitat:  
Acreditar Tècnic Superior en Gestió Forestal i del Medi Natural, Tècnic Superior en Paisatgisme i Medi Rural, Tècnic Mitjà o Superior en Coordinació d'Emergències i Protecció Civil o titulació superior de branca forestal i les seues correspondències amb la LOGSE.  
  
Subcap Unitat:  
Acreditar Tècnic Superior en Gestió Forestal i del Medi Natural, Tècnic Superior en Paisatgisme i Medi Rural, Tècnic Superior o Mitjà en Coordinació d'Emergències i Protecció Civil o titulació superior de branca forestal i les seues correspondències amb la LOGSE. Estar en possessió del permís de conduir mínim B amb BTP.  
  
  
GRUP PROFESSIONAL 3  
Corretorns:  
Acreditar Tècnic Superior en Gestió Forestal i del Medi Natural, Tècnic Superior en Paisatgisme i Medi Rural, Tècnic Mitjà o Superior en Coordinació d'Emergències i Protecció Civil o titulació superior de branca forestal i les seues correspondències amb la LOGSE. Estar en possessió del permís de conduir mínim C.  
  
  
Substitut de Vacacions:  
Estar en possessió del permís de conduir mínim C.  
  
Conductor d'Autobomba:  
Estar en possessió del permís de conduir C.  
  
  
GRUP PROFESSIONAL 4  
Brigadista:  
Estar en possessió del permís de conduir B.  
  
  
  
LLOC DE TREBALL: BRIGADISTA  
  
Funcions L'extinció d'incendis forestals  
 La intervenció en situacions d'emergència d'origen meteorològic, com ara nevades, inundacions, forts vents, i altres situacions d'adversitat meteorològica.  
 La col·laboració en altres situacions de risc i emergència previstes en plans i procediments de protecció civil, d'acord amb la legislació vigent.  
 Aquelles altres que li atribuïsca la legislació vigent i qualsevol altra funció dirigida a la protecció de les persones, els béns i el medi ambient, açò últim entés dins de l'àmbit funcional que la Llei 13/2010, de 23 de novembre, de Protecció Civil i Gestió d'Emergències de la Generalitat Valenciana assigna a les Brigades d'Emergència.  
 Per necessitats del servici i de forma puntual, el responsable de la unitat podrà assignar-li perquè conduïsca el vehicle.  
  
 Sempre que el servici ho permeta i per a assegurar la seua funcionalitat, haurà de realitzar les pràctiques de maneig i manteniment dels equips i ferramentes manuals i mecàniques abans assenyalats, orientades al desenrotllament de les seues capacitats.  
 Així mateix, amb l'objecte de mantindre un adequat estat físic per a l'exercici de les seues funcions, realitzarà habitualment exercicis i activitats físiques, dins de la seua jornada laboral.  
Requisits Estarà en possessió del permís de conduir tipus B  
Coneixements Haurà de dominar les tècniques de treball per a l'exercici de les funcions abans descrites.  
 Haurà de conéixer la normativa i tots els seus deures en matèria de seguretat derivada de la Llei de Prevenció de Riscos i Salut Laboral i dels reglaments que la despleguen.  
 Coneixerà l'ús correcte dels mitjans de comunicació que es posen a la seua disposició per a desenrotllar el seu treball.  
Responsabilitats Serà responsable de l'estat dels equips de protecció i de tot el material que, a títol individual, l'empresa els entregue, devent a més conéixer el seu correcte ús i manteniment.  
  
  
  
  
  
LLOC DE TREBALL: CAP D'UNITAT  
A més de les funcions, coneixements, requisits i responsabilitats genèrics del lloc de treball de Brigadista, tindrà els següents específics:  
  
  
Funcions Organitzar, distribuir i controlar el treball dels membres de la seua Unitat.  
 Omplir els comunicats, quadres resum i la resta de documentació necessària per al desenrotllament i control del servici, firmant el justificant de recepció i traslladar-la.  
 Vetlar pel compliment de totes les normes en matèria de seguretat derivades de la Llei de Prevenció de Riscos i Salut Laboral i dels reglaments que la despleguen.  
 Mantindre la correcta uniformitat de tot el personal a càrrec seu.  
 Supervisar l'ús adequat de les dotacions individuals i col·lectives en relació amb les diferents activitats a realitzar.  
  
 Planificar, organitzar i dirigir les activitats d'ensinistrament de tot el personal a càrrec seu.  
 Haurà de dirigir i participar en les pràctiques de maneig i manteniment dels equips i ferramentes manuals i mecàniques abans assenyalats.  
 Així mateix, amb l'objecte de mantindre un adequat estat físic per a l'exercici de les seues funcions, dirigirà i realitzarà habitualment exercicis i activitats físiques, dins de la seua jornada laboral  
Coneixements Les tècniques bàsiques per a l'organització i gestió de recursos humans de la seua Unitat.  
Responsabilitats Serà responsable dels equips i del material que constituïsquen la dotació de la seua Unitat.  
  
  
«L'exercici temporal de funcions corresponents a un lloc de treball de superior nivell retributiu no suposarà, en cap cas, la consolidació del salari ni de la lloc de treball»  
  
  
  
LLOC DE TREBALL: SUBCAP  
A més de les funcions, coneixements, requisits i responsabilitats genèrics del lloc de treball de Brigadista, tindrà els següents específics:  
  
  
Funcions Conduir vehicles tot terreny amb tracció a les quatre rodes, així com el manteniment dels mateixos.  
 Substituir el Cap d'Unitat com a responsable d'esta quan estiga absent. Firmar el justificant de recepció i traslladar la documentació rebuda.  
Responsabilitats Serà responsable de tots els equips i materials que componen la dotació del vehicle i del seu bon ús.  
 Quan substituïsca el Cap d'Unitat també serà responsable dels equips de protecció i de tot el material, ferramentes i mitjans que, constituïxen la dotació de la seua Unitat.  
  
  
«L'exercici temporal de funcions corresponents a un lloc de treball de superior nivell retributiu no suposarà, en cap cas, la consolidació del salari ni de la lloc de treball»   
  
  
  
LLOC DE TREBALL: CONDUCTOR D'AUTOBOMBA  
A més de les funcions, coneixements, requisits i responsabilitats genèrics del lloc de treball de Brigadista, tindrà els següents específics:  
  
  
Funcions Conduir les autobombes amb tracció a les quatre rodes, així com el seu correcte manteniment.  
 Operar la bomba i vigilar el seu funcionament, col·laborant amb el responsable de la unitat en l'organització i realització de les esteses de mànegues a peu d'autobomba.  
Requisits Estarà en possessió del permís de conduir tipus C.  
Responsabilitats Serà responsable de tots els equips i materials que componen la dotació de l'autobomba i del seu correcte ús i manteniment.  
  
  
  
  
LLOC DE TREBALL: CAP DE DOTACIONS CONSORCI  
  
Funcions Gestionar, organitzar, distribuir i controlar el treball de les unitats a càrrec seu.  
 Omplir comunicats, quadres resum i la resta de documentació necessària per al desenrotllament i control del servici.  
 Controlar i inspeccionar la documentació que omplin els responsables de les unitats.  
 Vetlar pel compliment de totes les normes en matèria de seguretat derivades de la Llei de Prevenció de Riscos i Salut Laboral i dels reglaments que la despleguen.  
 Mantindre la correcta uniformitat de totes les unitats al seu càrrec.  
 Supervisar l'ús adequat de les dotacions individuals i col·lectives en relació amb les diferents activitats a realitzar.  
 Planificar, organitzar i dirigir les activitats d'ensinistrament de totes les unitats a càrrec seu.  
 D'acord amb la seua titulació, realitzarà qualsevol altra labor encomanada relacionada amb la prevenció i extinció d'incendis forestals  
 Dirigir les actuacions que se'ls encomane a les unitats a càrrec seu amb motiu de situacions d'emergència en el medi rural.  
 Haurà de supervisar les pràctiques de maneig i manteniment dels equips i ferramentes manuals i mecàniques abans assenyalats que realitzen les unitats a càrrec seu.  
 Haurà de supervisar els exercicis i activitats físiques que realitzen les unitats a càrrec seu.  
Habilitacions Figurar en la RP amb lloc de treball de Cap d'Unitat.  
Coneixements Haurà de dominar les tècniques de treball per a l'exercici de les funcions abans descrites.  
 Haurà de conéixer la normativa en matèria de seguretat derivada de la Llei de Prevenció de Riscos i Salut Laboral i dels reglaments que la despleguen.  
 Les tècniques bàsiques per a l'organització i gestió dels recursos humans a càrrec seu.  
 Coneixerà l'ús correcte dels mitjans de comunicació que es posen a la seua disposició per a desenrotllar el seu treball.  
Responsabilitats Serà responsable de l'estat dels equips de protecció i de tot el material que, a títol individual, l'empresa els entregue, a més haurà de conéixer el seu correcte ús i manteniment.  
  
  
  
LLOC DE TREBALL: CAP DE DOTACIONS TRAGSA  
  
Funcions Gestionar, organitzar, distribuir i controlar el treball de les unitats a càrrec seu.  
 Omplir comunicats, quadres resum i la resta de documentació necessària per al desenrotllament i control del servici.  
 Controlar i inspeccionar la documentació que omplin els responsables de les unitats.  
 Gestionar l'entrega i arreplega de la documentació generada per les relacions laborals entre l'empresa i els treballadors del Servici de Brigades d'Emergència a càrrec seu.  
 Vetlar pel compliment de totes les normes en matèria de seguretat derivades de la Llei de Prevenció de Riscos i Salut Laboral i dels reglaments que la despleguen.  
 Mantindre la correcta uniformitat de totes les unitats al seu càrrec.  
 Supervisar l'ús adequat de les dotacions individuals i col·lectives en relació amb les diferents activitats a realitzar.  
 Gestionar la distribució dels equips de protecció individual, la indumentària i les ferramentes de tot el personal a càrrec seu.  
 Podrà supervisar les pràctiques de maneig i manteniment dels equips i ferramentes manuals i mecàniques abans assenyalats que realitzen les unitats a càrrec seu  
 Podrà supervisar els exercicis i activitats físiques que realitzen les unitats a càrrec seu.  
  
  
A més dels coneixements i responsabilitats del lloc de treball de Cap de Dotacions Consorci.  
  
  
LLOC DE TREBALL: CORRETORNS / SUBSTITUT DE VACACIONS  
  
Funcions específiques Els Corretorns assumiran el comandament de la Unitat, quan estiguen absents el Cap d'Unitat i el Subcap. Els substituts de vacacions assumiran el comandament de la Unitat, només quan estiguen absents el Cap d'Unitat,el Subcap i el Corretunos Cap d'Unitat Organitzar, distribuir i controlar el treball dels membres de la seua unitat.  
 Omplir comunicats, quadres resum i la resta de documentació necessària per al desenrotllament i control del servici, firmar el justificant de recepció i traslladar la documentació rebuda.  
 Vetlar pel compliment de totes les normes en matèria de Seguretat derivades de la Llei de Prevenció de Riscos i Salut Laboral i dels Reglaments que la desenrotllen.  
 Mantindre la correcta uniformitat de tot el personal a càrrec seu.  
 Supervisar l'ús adequat de les dotacions individuals i col·lectives en relació amb les diferents activitats a realitzar.  
 Planificar, organitzar i dirigir les activitats d'ensinistrament de tot el personal a càrrec seu.  
 Subcap Conduir vehicles tot terreny amb tracció a les quatre rodes, així com el seu manteniment.  
  
 Conductor d'autobomba Conduir les autobombes amb tracció a les quatre rodes, així com el seu correcte manteniment.  
 Operar la bomba i vigilar el seu funcionament, col·laborant amb el responsable de la unitat en l'organització i realització de les esteses de mànegues a peu d'autobomba.  
 Brigadista Per necessitats del servici i de forma puntual, el responsable de la unitat podrà designar un brigadista perquè conduïsca el vehicle.  
Funcions comuns L'extinció d'incendis forestals  
 La intervenció en situacions d'emergència d'origen meteorològic, com ara nevades, inundacions, forts vents, i altres situacions d'adversitat meteorològica..  
 La col·laboració en altres situacions de risc i emergència previstes en plans i procediments de protecció civil, d'acord amb la legislació vigent  
  
 Aquelles altres que li atribuïsca la legislació vigent i qualsevol altra funció dirigida a la protecció de les persones, els béns i el medi ambient, açò últim entés dins de l'àmbit funcional que la Llei 13/2010, de 23 de novembre, de Protecció Civil i Gestió d'Emergències de la Generalitat Valenciana assigna a les Brigades d'Emergència.  
  
 Haurà de dirigir i realitzar les pràctiques de maneig i manteniment dels equips i ferramentes manuals i mecàniques abans assenyalats.  
 Així mateix, amb l'objecte de mantindre un adequat estat físic per a l'exercici de les seues funcions, dirigirà i realitzarà habitualment exercicis i activitats físiques, dins de la seua jornada laboral  
 Qualsevol altra funció que se li encomane relacionada amb els llocs de treball del Servici de Brigades d'Emergència a què cobrix vacacions.  
  
Requisits Estarà en possessió del permís de conduir tipus C.  
Coneixements comuns Haurà de dominar les tècniques de treball per a l'exercici de les funcions abans descrites.  
 Haurà de conéixer la normativa en matèria de seguretat derivada de la Llei de Prevenció de Riscos i Salut Laboral i dels reglaments que la despleguen.  
 Coneixerà l'ús correcte dels mitjans de comunicació que es posen a la seua disposició per a desenrotllar el seu treball  
Coneixements específics Les tècniques bàsiques per a l'organització i gestió de recursos humans (quan exercisca com a responsable d'una Unitat)  
Responsabilitats comuns Serà responsable de l'estat dels equips de protecció i de tot el material que, a títol individual, l'empresa els entregue, a més haurà de conéixer el seu correcte ús i manteniment.  
Responsabilitats específiques Serà responsable dels equips i del material que constituïsquen la dotació d'una unitat (quan exercisca de responsable d'esta)  
  
  
«L'exercici temporal de funcions corresponents a un lloc de treball de superior nivell retributiu no suposarà, en cap cas, la consolidació del salari ni de la lloc de treball»  
  
  
  
  
  
ANNEX 7  
Llistat de personal  
  
El personal interessat a integrar el Llistat de Personal que establix la Fase 3 de l'article 26 -Cobertura de vacants en Brigades d'Emergència i en Brigades de Reforç-, podrà presentar la següent documentació als efectes de ser valorada:  
- Certificats de titulacions expedides per centres oficials de batxillerat, formació professional, escoles tècniques universitàries, escoles tècniques superiors, diplomatures i llicenciatures.  
- Certificats o diplomes de formació de cursos impartits o homologats per la IVASPE, TRAGSA-GENERALITAT i altres centres de formació oficials.  
- Certificats de formació de cursos de valencià expedits per la Junta Qualificadora de Coneixements del Valencià.  
- Permisos de conduir superiors al tipus B.  
- Contractes de treball + Informe de Vida Laboral que acredite l'experiència en el Servici Brigades d'Emergència de la Generalitat Valenciana.  
  
No hi haurà puntuació màxima en la Fase de Mèrits.  
  
TITULACIONS:  
La puntuació a obtindre per estar en possessió d'un títol serà d'acord amb els criteris següents:  
 Batxiller, FP1 o equivalent:: 3 punts  
 FP2 o superior:: 4 punts  
  
CURSOS DE FORMACIÓ:  
La puntuació a obtindre per haver realitzat cursos de formació serà d'acord amb els criteris següents:  
 De 200 o més hores: 3 punts per curs  
 De 100 a 199 hores: 2 punts per curs  
 De 75 a 99 hores: 1,5 punts per curs  
 De 50 a 74 hores: 1 punt per curs  
 De 25 a 49 hores: 0,5 punts per curs  
 De 15 a 24 hores: 0,2 punts per curs  
  
Nota: Els dits cursos hauran d'haver sigut impartits o homologats per l'IVASPE, TRAGSA-GENERALITAT i altres centres oficials de formació, i el seu contingut haurà d'estar relacionat amb incendis forestals, emergències i/o prevenció de riscos laborals.  
Nota: Aquells certificats o diplomes expedits per TRAGSA dels quals hi haja constància que ja van ser facilitats al seu dia als interessats, no es tornaran a expedir.  
  
CURSOS DE VALENCIÀ:  
La puntuació a obtindre en este apartat serà d'acord amb els criteris següents:  
 Grau Oral: 1 punt  
 Grau Elemental: 1,5 punts  
 Grau Mitjà: 2 punts  
 Grau Superior: 2,5 punts  
  
Nota: es valorarà únicament el curs superior certificat per la Junta Qualificadora de Coneixements del Valencià.  
  
PERMÍS DE CONDUIR:  
La puntuació màxima a obtindre en este apartat és de 1,5 punts, d'acord amb els criteris següents:  
 Permís de conducció tipus C o superior: 1,5 punts  
 Permís de conducció tipus BTP: 1 punt  
  
Nota: Únicament es valorarà un tipus de Permís de Conduir.  
  
EXPERIÈNCIA:  
La puntuació a obtindre en este apartat serà d'acord amb els criteris següents:  
  
Experiència en Servici de Brigades d'Emergència de la Comunitat Valenciana (Brigades d'Emergència i Brigades de Reforç):: 0,75 punts per mes treballat  
ANNEX 8  
  
  
SOL·LICITUD PER A PARTICIPAR EN CONCURSOS DE TRASLLATS  
  
(Nom i cognoms) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
amb destinació a:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
i amb lloc de treball: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
  
sol·licita participar en els concursos de trasllats que tinguen lloc com a conseqüència de les vacants que es produïsquen en el lloc de treball en què està assignat el sol·licitant.  
Les places a què es desitja concursar i l'orde de preferència d'estes és el següent:  
  
ORDE DESTINACIÓ  
1   
2   
3   
4   
5   
6   
7   
  
  
EL SOL·LICITANT  
  
Firmat \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
Data:   
  
REBUT  
  
CAP D'ACTUACIÓ  
  
Firmat\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
Data:   
  
  
SOL·LICITUD PER A ANUL·LAR DESTINACIONS SOL·LICITADES EN CONCURSOS DE TRASLLATS  
  
  
Nom i cognoms) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
amb destinació a:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ i  
amb lloc de treball de: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
que amb data \_\_\_\_ de \_\_\_\_\_\_\_\_\_\_ va presentar «SOL·LICITUD PER A PARTICIPAR EN CONCURSOS DE TRASLLATS», sol·licita ANUL·LAR les destinacions següents:  
  
DESTINACIÓ  
  
  
  
  
  
  
  
Nota: La present sol·licitud invalida a tots els efectes l'última presentada a què es fa referència anteriorment.  
  
EL SOL·LICITANT  
  
Firmat: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
Data:   
  
REBUT  
  
CAP D'ACTUACIÓ  
  
Firmat:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
Data: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_   
  
ESCRIT SOL·LICITUD DE VACANT  
  
(Nom i cognoms) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
amb destinació a:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ i  
amb lloc de treball segons RP vigent: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
Que en les relacions baremades núm.\_\_\_\_\_\_\_\_\_\_\_\_\_\_\_ presenta \_\_\_\_\_\_\_\_\_\_\_\_\_\_\_ punts.  
  
Amb data \_\_\_\_\_ de \_\_\_\_\_\_\_ sol·licita poder optar a la VACANT EN LA UNITAT \_\_\_\_\_\_\_\_\_\_\_\_\_\_\_\_\_\_\_\_\_ EN FASE \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
  
Esta sol·licitud ha de presentar-se per mitjà de correu certificat amb justificant de recepció, fax o entrega en mà amb justificant de recepció, del 01 al 10 de cada mes.  
Els distints processos de cobertura de vacants ?aniran desenrotllant-se durant tot l'any i els treballadors podran participar-hi d'acord amb els requisits de cada Fase/Subfase i sempre partint de la plaça que conste en la RP en vigor.  
La cobertura d'una vacant es considerarà consolidada quan l'empresa present a la Comissió de Seguiment encarregada d'actualitzar les RP a 01 de gener, la documentació que acredite que s'han realitzat els processos abans referits.  
La data efectiva d'assignació i ocupació de vacants, resultat de tots els processos de cobertura duts a terme durant la campanya, serà l'1 de gener de l'any següent.  
Una vegada produïda l'assignació referida anteriorment, el treballador implicat en esta no podrà renunciar a la plaça que li haja sigut assignada, ja que en cas de fer-ho causaria baixa en la RP corresponent i en l'empresa.  
  
EL SOL·LICITANT  
  
Firmat: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
Data:   
  
  
REBUT  
  
PER L'EMPRESA  
  
Firmat: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
Data:   
  
  
  
  
ANNEX 9  
Barems per al desenrotllament de la promoció interna  
  
Els barems previstos en el procés de promoció interna seran els següents:  
a) Antiguitat  
S'assignaran 0,05 punts per cada un dels mesos que figuren en la RP en vigor en el moment de produir-se la vacant que dóna lloc al procés de Promoció Interna, fins a un màxim de 8 punts.  
b) Lloc de treball  
Es baremaran de la manera següent:  
  
Lloc de treball Puntuació  
Cap d'Unitat 4 punts  
Subcap 3 punts  
Substitut de Vacacions 2,4 punts  
Corretorns 2,4 punts  
Conductor d'Autobomba 2,4 punts  
Brigadista 2 punts  
  
  
c) Cursos de Formació  
Els Cursos de Formació i Perfeccionament en tot tipus d'Emergències inclosa l'Extinció d'Incendis Forestals així com els de Prevenció de Riscos laborals i Seguretat i Salut en el treball es valorarà d'acord amb l'escala següent:  
  
Duració del curs Puntuació  
Major o igual de 100 hores 2 punts  
Entre 99 i 75 hores 1,5 punts  
Entre 74 i 50 hores 1 punts  
Entre 49 i 25 hores 0,5 punts  
Entre 24 i 15 hores 0,2 punts  
  
  
La puntuació màxima a obtindre en este apartat serà de 6 punts.  
Només es tindran en compte, als efectes d'aportació de punts en el barem, aquells cursos que estiguen homologats per un organisme habilitat a este efecte.  
Serà responsabilitat dels treballadors l'entrega a l'empresa de les acreditacions relatives als cursos de formació, a fi que s'incorporen als barems establits.  
Per a procedir a la promoció interna al lloc de treball de Cap de Dotacions Consorci, la Comissió de Seguiment establirà els criteris que s'ha de seguir, basant-se en els punts següents:  
· Figurar en la RP amb lloc de treball adequada al nou lloc de Cap de Dotacions.  
· Tindre una antiguitat en el servici de com a mínim 2 campanyes.  
Les proves a realitzar pels candidats seran exclusivament:  
· Un test psicotècnic.  
· Una prova de coneixements.  
· Una prova física.  
A més, l'antiguitat consignada en la RP es baremarà i es tindrà en compte a l'hora de realitzar el procés de selecció.  
  
  
  
  
ANNEX 10  
Notificació de canvi de torn  
  
(Nom i cognoms) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ i  
  
(Nom i cognoms) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,  
  
components de la unitat: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,  
  
- sol·liciten canviar el torn del dia: \_\_\_\_\_\_ pel dia:\_\_\_\_\_\_  
  
- sol·liciten anul·lar el canvi de torn del dia:\_\_\_\_\_\_ pel dia:\_\_\_\_\_\_  
  
sol·licitat en data\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
  
tenint en compte que:  
  
Cap dels dos treballadors involucrats en el canvi de torn podran acumular, arran de la confirmació de la present notificació, més de tres dies continuats de treball.  
El temps que hi ha entre la primera i segona data que figuren en la present notificació és igual o inferior a 40 dies.  
  
Nota: no podran sol·licitar-se canvis de torn per als dies en què la unitat canvia d'horari nocturn a diürn o viceversa.  
La qual cosa sol·licitem a través del nostre responsable d'unitat perquè faça entrega de la present notificació, amb almenys cinc dies naturals d'antelació, al Cap de Dotacions TRAGSA.  
  
Data:   
  
SOL·LICITANTS  
  
  
Firmat: \_\_\_\_\_\_\_\_\_\_\_\_\_\_ Firmat: \_\_\_\_\_\_\_\_\_\_\_\_\_\_\_\_\_  
  
  
\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
  
CONFORME  
Data:   
  
  
Firmat:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
El Resp onsable de la Unitat  
  
\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
  
REBUT  
Data:   
  
  
Firmat: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
El Cap de Dotacions  
  
\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
  
AUTORITZAT  
  
CAP D'ACTUACIÓ  
  
  
Firmat: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_